text:
1. Isomo rya mbere ryo kuri iki cyumweru riratugaragariza ubwiza bw’umugore, atari ubwiza bw’inyuma gusa ahubwo cyane cyane ubwiza bwe bw’umutima. “Umugore w’umutima, umugabo we amwiringira abikuye k’umutima, maze agakunda agatunganirwa”. Igitabo cy’imigani mu gukoresha aya magambo kiratugaragariza uburyo umugore, mutima w’urugo ari intandaro y’amahoro n’ituze murugo kandi akaba atera ibyishimo uwo bashakanye. Muri iki gihe ingo nyinshi ziri mubibazo by’imibanire no gushaka imibereho, muri iki gihe ukwizerana n’ubudahemuka bisa n’aho birimo gutabwa k’umunigo, ariko na none muri iki gihe inyigisho k’ubusugire bw’ingo zirimo kugenda zigarukwaho kuko ingo arizo mukiro w’igihugu na Kiliziya, ni byiza kuzirikana kuri iri jambo ry’Imana rimurikira umugani w’abanyarwanda ugira uti “ukurusha umugore akurusha urugo”. Urugo rwuje amahoro n’ituze ni urugo rwubaha Imana kandi rwifuza gutanga uburere bushingiye ku Mana n’imigenzo myiza idutoza. Niyo mpamvu isomo rya mbere ryongera kutubwira riti: “umugore utinya Uhoraho ni we ukwiye kuratwa” kuko amenyera urugo igikwiye kandi akarwubahiriza. Aya magambo nanone arareba abagabo kuko urugo atari urw’umugore gusa, ahubwo arufatanyishe n’umugabo ugomba kururasanira, akarugira urugo Imana igeramo igatura.
2. Pawulo ati: “mwebwe bavandimwe, ntimukiri mu mwijima… mwese muri abana b’urumuri n’ab’amanywa; ntimuri ab’ijoro n’ab’umwijima. None rero ntimugasinzire nk’abandi, ahubwo mube maso kandi mwirinde gutwarwa n’irari”. Aya magambo ya Pawulo twayerekeza k’umuryango ugomba kubera urumuri abana bawubamo n’abaturanyi. Umuryango ntugomba gusinzira, umugore n’umugabo bagomba kuba maso bakamenya kunagura urukundo rwabo kandi bakamenya kwita kubo Imana yabahaye. Ni amagambo kandi nanone areba buri wese kubera ko Imana yaturaze ineza, idusiiga ubumuntu. Kuba umwana w’urumuri rero ni ukugira umutima, ni ukugira ubuntu, ni ukugira ubumuntu, ni ukuba umuntu.
3. Mu Ivanjili Yezu ati: “iby’ihindukira ryanjye bizamera nk’umuntu wari ugiye kujya mu rugendo, agahamagara abagaragu be, akababitsa ibintu bye. Umwe amuha amatalenta atanu, undi abiri, undi imwe, umuntu wese ku rugero rw’icyo ashoboye, hanyuma aragenda”. Imana yaduhaye amata lenta, ni ukuvuga impano zigendanye n’imbaraga zacu, zigendanye n’ubwenge bwacu. Icyo Imana ishaka si ibitangaza twakora, icyo idutegerejeho ni ugukoresha ibyiza yaduhaye neza, nta kuvunda, nta ntugunda, nta kwirata ku bandi. Ntiyifuza ko twaba banyamwigendaho, ngo tubumbe ibiganza twiharira amatalenta Imana yatubikije. Irifuza ko twayabyaza umusaruro maze abo tubana, abo duhura bakayabonamo umukiro n’ubushake bwo guhindura isi nziza. Imana yaduhaye impano y’ibyishimo, tujye tuyisangiza abandi, tujye twirinda kubabihiriza. Imana yaduhaye impano y’urukundo, ntitukayifungirane tukava aho tuba imbata y’urwango na munyangire. Imana ntiyifuza ko twaba ingwizamurongo mu byayo no mu bayo, irifuza ko twayigiraho kwitanga no kugira neza.
4. Uyu mugani dushobora kuwumva nabi, tukumva ko Yezu ashyira imbere inyungu n’ubucuruzi gusa. Igishishikaje Yezu, ntabwo ari ukutubwira ati mushyire imbere business, mukubare mushake ibintu, icyo yifuza ni ukutubwira ko tugomba kumenya kwakira impano Imana yaduhaye buri muntu ku rwego rwe maze izo mpano zigafasha abandi. Iyo kandi Yezu avuze ati: “Ni uko mugaragu mwiza kandi udahemuka, wabaye inyangamugayo mu bintu bike, nzagushinga ibisumbyeho”, akongera ati: “Mugaragu mubi kandi w’umunebwe,… nibakwambure talenta yawe maze bayihe ufite amatalenta cumi; kuko utunze bazamuha agakungahara, naho udafite na mba bazamwaka n’utwo yaganyiragaho”, ni ukugaragaza ko utunze Imana muri we aba atunze amahoro kandi aba indahemuka. Ntitukabe ababuramana kandi ariyo idukungahaza. Nitube nk’uriya mugore w’umutima urebera urugo kandi akagira neza, nitube abana b’urumuri,twirinde umwijima.


c: text/html

text:
Rwanda | Kayonza: Kubaka ibiro by’abakuru b’imidugudu bizanoza serivisi abaturage bahabwa
Kubaka ibiro by’abakuru b’imidugudu bizatuma abaturage bahabwa serivisi zinoze kurusha uko byari bisanzwe nk’uko bitangazwa na bamwe mu batuye mu karere ka Kayonza. Mu murenge wa Rukara wo More...
Rwanda | Muhanga: abayobozi B’ imidugudu n’abacunga umutekano barasabwa gucunga umutekano w’abaturage kurusha gushaka nyungu
Mu gihe mu karere ka Muhanga hamaze havugwa guhungabana k’umutekano, bimaze kugaragazwa ko biterwa n’uko abayobozi b’imidugudu n’abagize koperative ishinzwe gucunga umutekano baharanira More...
Nyamasheke: Intore za Gasayo zahize kwesa imihigo iganisha ku itarambere n’imibereho myiza
Mu muhango wo gusoza itorero ry’igihugu ku rwego rw’imidugudu wabaye kuri uyu wa kane tariki ya 14/06/2012, intore zo mu midugudu igize akagari ka Gasayo ko mu murenge wa Karengera mu karere ka Nyamasheke More...
Nyanza: Abakuru b’imidugudu bahuguwe ku ruhare rwabo muri demokarasi
Higiro Solange, umukozi wa komisiyo y’igihugu y’amatora mu turere twa Nyanza na Ruhango avugana n’itangazamakuru tariki 30/05/2012  Tariki 30/05/2012 Komisiyo y’igihugu y’amatora More...
Nyanza: Abakuru b’imidugudu batatu bahagaritswe ku mirirmo bazira kutita ku irondo
Abakuru b’imidugudu ya Kabusheja, Rugarama na Ndago mu murenge wa Ntyazo mu mu karere ka Nyanza bahagaritswe ku mirimo bazira kutita ku mikorere y’amarondo. Umunyamabanga Nshingwabikorwa w’umurenge More...
Huye: abayobozi barasabwa gutanga ibikorwa bizitabwaho mu gutegura EDPRS
Umuyobozi w’Umurenge wa Ngoma mu Karere ka Huye, Sahundwa Pascal, yasabye abayobozi b’imidugudu gukora gahunda z’ibikorwa by’ingenzi babona bizitabwaho mu gutegura Ingamba z’iterambere More...
Umudugudu ni wo shingiro ry iterambere
Aya magambo ngo “umudugudu ni wo shingiro ry’iterambere†yagarutsweho n’abari bateraniye mu gikorwa cyo kwishimira kuba umurenge wa Tumba warabaye uwa mbere mu kwesa imihigo ugereranyije More...
Musanze: Biyemeje gukumira ibiyobyabwenge
Inama y’umutekano y’akarere ka Musanze yabaye tariki 29/02/2012 yemeje ko ubuyobozi muri ako karere bagiye guhagurukira ikibazo cy’ibiyobyabwenge gikomeje guteza umutekano mucye muri ako karere. Muri More...

robotstxt: allowed

filter: keep


text:
Kugira umunabi, umunananiro ukabije bitewe n’impamvu zitandukanye, bishobora kwirindwa, bitewe n’ibiribwa umuntu ariye bigizwe n’intungamubiri zitandukanye zigira uruhare mu guhangana n’umunaniro hamwe n’umunabi. Muri ibyo biribwa havugwamo n’ibikungahaye kuri manyeziyumu.
Inkuru dukesha doctissimo ivuga ko ibiribwa bitandukanye bigira uruhare mu guhangana n’umunaniro hamwe n’umunabi. Ibyinshi muri byo biboneka no hirya no hino mu masoko atandukanye yo mu Rwanda.
Bavuga ko kurya shokora ku rugero ruringaniye bigira uruhare mu kurwanya umunabi, kubera ibyitwa “phényléthylamine” na “Amphétamines” byiganjemo bigira uruhare rukomeye mu kurwanya umunaniro n’umunabi.
Ibiribwa birimo manyeziyumu nabyo bikaba ingenzi, kuko ituma imyakura ikora neza, kandi n’umutima ugatera neza.
Inyanya mbisi: Zigira uruhare mu kurwanya umunaniro kuko zibonekamo umunyungugu wa feri na potasiyumu ndetse na vitamine C na B.
Tungurusumu: Igira uruhare mu kurwanya umunaniro n’umunabi kuko ikungahaye kuri vitamine C na B6, umunyungugu wa feri na Manyeziyumu, Sufure ndetse na kalisiyumu, ikanafasha kandi mu gutuma imiyoboro y’amaraso ikora neza, kandi ikongera imbaraga n’ubudahangarwa bw’umubiri.
Amafi n’imbuto: Nabyo bigira uruhare rukomeye mu guhashya umunaniro n’umunabi, kuko akungahaye ku byitwa “omega3” ndetse n’umunyungugu wa Fosifore irinda urwungano rw’ubwonko kuba rwahungabana. Ikize kandi kuri vitamine B5, B9, na B12 z’ingenzi mu kurwanya umunaniro.
Ibinyampeke: Muri rusange, nabyo bikaba bigira uruhare mu guhashya umunabi n’umunaniro, tutigabiwe gukora siporo, hamwe no gufata umwanya wo kuruhuka.


text:
AMASOMO:
Ubuhanga 9,13-18
Filemoni 9b-10.12-17
Luka 14,25-33
Mu Ibaruwa Paolo Intumwa yandikiye Filemoni turasangamo icyo kuba umukristu bidusaba. Tuziko Onesimo wari umugaragu wa Filemoni yaje gucika, wenda bitewe n'ibibazo cyangwa akarengane yari arimo. Tuzi kandi ko iyo aramuka afashwe n'abapolisi, baba baramushubije kwa shebuja wari umufiteho ububasha bw'urupfu no gukira. Wenda Onesimo yari yarumvise murugo kwa shebuja bavuga ibya Paolo, akaba ariyo mpamvu yamuhungiyeho.
Paolo rero yandikiye Filemoni amwoherereza Onesima yakiranye urukundo n'impuhwe kandi akaba yari yaramuhinduye umukristu. nta mumwoherereje nk'umugaragu, ahubwo amumwoherereje nk'ikiremwa muntu kigomba kubahwa aho kiva kikagera. Nta mucakara, nta munyamahanga ugombwa kuturangwamo kuko twese turi aba kristu, nk'uko Paolo ubwe yigeze kubivuga.
Iyi rero ni intambwe ikomeye yazanye nwa Kristu, intambwe itwibutsa ko tugomba kubaha muntu, tukamurinda ibimwica n'ibimubabaza, tukamurinda akarengane no kuba rwa ntambi. Niyo mpamvu uwemera Kristu wese agomba kuranga no gushakira muntu ubutabera n'amahoro, akamenya ko twese turi umwe muri Kristu.
Ivanjili y'icyi cyumweru, iratwibutsa nayo ibya ngombwa mu gukurikira Kristu: Kwirinda kuba ingaruzwamuheto y'iby'isi, kwirinda kwibonamo ikigirwamana no kwemera gutwara umusaraba wacu dukurikira Yezu: "Ushaka kunkurikira niba atankunda kuruta se, nyina, abavandimwe...uwo ntashobora kuba umwigishwa wanjye. Usahaka kunkurikira natemera gutwara umusarabe we ngo ankurikire, uwo ntashobora kuba umwigishwa wanjye".
Gukurikira Yezu kandi ni ukumenya icyo tugombwa gukora no kugikorana imbaraga zacu zose. Uko ujya kubaka umunara abanza kubitekerezaho akareba niba azabona amafranga ahagije, uko ujya gutangiza intambara abanza kureba niba afite ingabo zihagije, niko nushaka gukurikira Yezu agomba kwicara akareba niba afite urukundo ruhagije. Yezu icyo adusaba ni urukundo dugomba gukunda Imana na bagenzi bacu.


text:
UWASE UMUKOBWA WO KURI FB
Ep14
njyiye kureba nsanga ni vava mpita nti: “allo”
“allo, waramutse ute c chch?” “sha neza by’iki
gihe, wowe c?” “nanjye ndaho ndashima, nonese
ko umunsi wageze uribuzechr?” “sha ubu sinahita
ngusubiza aka kanya gusa nka nyuma ya 2hrs
ndaguhamagara nkubwire” “ok sawa rero umunsi
mwiza, ubwo ndaza kubona umpamagaye” “yego,
nawe umunsi mwiza bbe!” ubwo twamaze
kuvugana mpita njya kukazi, sinari ncyihamagara
denyse kuko numvaga ntacyo twaba tuvuga
hejuru yibyo namukoreye(buriya abantu benshi
haribyo dukora tubyita imikino nyamara bishobora
kutugaruka mubuzima bwacu bwose),
ubwo
nageze kukazi ndagakora nka nyuma yamasaha 3
vava arongera arampamagara bwambere
ndayireka iracikira, nanone nka nyuma yindi
minota 5 arongera arampamagara noneho
ndamwitaba, nti: “umva unyihanganire kukazi
banyimye uruhushya ariko banyemereye ko ejo
bazarumpa ubwo urabyihanganira urindire ejo,
sibyo chr?” “sha ntakibazo ariko ejo uzihangane
urebe uko ungeraho hny” nanjye nti: “ntakibazo
bbe, ngaho reka mbe nkuretse nkore akazi
kabandi” “sawa akazi keza” ubwo nakomeje akazi
igihe cyo gutaha kigeze ndataha nkora uturimo
duke ubundi mpamagara denyse, yamfashe
kushuro ya 3 ubundi nti: “mwiriwe deni?” nawe
ati: “mwiriwe, nyihanganira haribyo narindimo
nkora nimbirangiza ndaguhamagara” nanjye nti:
“sawa akazi keza, ubwo nakomeje gutegereza
nigira kuri fb mba mposting udustories bigeze nko
muma samoya nigice ndongera ndamuhamagara
yanga kuyifata ubundi ahita anyoherereza msg
kuri whatsapp ati “just moment” ubwo nanjye
nahise njya kwitekera, ndangije njya muri
douche,,,, ndikwisiga numva umuntu ukomanga
hanze ubundi mpita njyira vuba nteramo
ikabutura ni sengre njya gufungura nsanga ni
denyse muha karbu, ubundi dutangira kuganira
gusa mbona atari muri mood, nkajya mvuga
mbona atanyitayeho ubundi niko kuzamura
ikiganiro cya staff za vava, ndamubwira nti: “icyo
nari nguhamagariye rero.
kwari ukugusaba imbaza kubyo nagukoshereje
byose ubundi nkanagusaba amahirwe yanyuma
rwose nkakwereka ko nikosoye rwose nakwereka
ko ndi emile wari uzi muri byabihe byambere
tukimenyana” ubwo narangije kubimubwira ahita
ambwira ati: “umva nkubwire emmy ibyo
ubyibagirwe, you are devil, ahubwo narinje ngo
dusezeraneho neza tutihaye rubanda rwose
ngukuriye inzira kumurima, sanga abo wateye
amada” ubwo yahise ahaguruka agiye kugenda
mupfukama imbere musaba imbabazi arinako
musobanurira, gusa ibi ibyubusa arakomeza
aritahira, ubwo nanjye ntakindi nakoze nahise
nigira muburiri, bukeye nibwo numvishe inzara
inyishe ubundi nteka icyayi nshyushya nibyo nari
naraye ntetse ubundi ndarya,
njyiye kujya kukazi
mbanza koherereza msg yves mubwira uko bya
ngendekeye ubundi nerekeza iyo kukazi bossikaz
aje musaba uruhushya nawe ntiyatindiganyije
yahise arumpa ubundi nsubira murugo
mpamagara vava mubwira ko mumasasaba
ndibube mugezeho, ndangije mfata imyenda
ndafura nkora namasuku munzu ubundi njya
kuganira na mere mubwira ibyaraye bimbayeho
aranyihanganisha ubwo twakomeje kuganira
sasita zigeze ndamusezera mubwira naho ngiye
angira inama yuko ndibubyitwaremo ariko
nubundi ntiyatandukiriye nibyo narimfite muri
mind yanjye, ibyo birangiye nditegura ndagenda,
ubwo ngeze aho twari twavuganye turi buhurire
nsanga mpasanga undi muntu utariwe ambonye
ahita amfata ukuboko anjyana mucyumba gifite
nomero 105 cy’iyo hotel ncyigeramo
mbona!!!!??????….
Ep 15 loading…..


text:
Urwenya-Umukecuru na Ruhaya
Umukecuru na Ruhaya
Umukecuru yagiye gusenga, agezeyo asanga hari umupasiteri ufite ubwanwa bwinshi, kandi akabwiriza kubi. Uko pasiteri yabwirizaga, umukecuru yaramwitegerezaga akarira. Pasiteri nawe abibonye agirango umukecuru yafashijwe, nawe yongera inyigisho
karahava, uko amasaha agenda yicuma ; ni nako umukecuru yarushagaho kurira. Iteraniro rirangiye Pasiteri yegereye umukecuru maze aramubaza ati “mukecu ko nabonye wafashijwe cyane, ni iki cyagukoze ku mutima kurusha ibindi" ? Umukecuru yaramusubije ati “pasite
rwose buriya nakurebye, ndakwitegereza n’ubwo bwanwa bwawe ; nibuka ‘Ruhaya’ yanjye bamaze iminsi banyibye”.
Shyiraho Igitekerezo!
Subscribe to: Post Comments (Atom)


text:
Bizaba nk’iby’umuntu wari ugiye kuzindukira mu kindi gihugu, ahamagara abagaragu be abasigira ibintu bye…..Nuwahawe imwe araza aravuga ati” Databuja, nari nziko uri umunyamwaga, ko usarura aho utabibye, ko uhunika ibyo utagosoye ndatinya, ndagenda mpunika italanto yawe mu butaka. Dore ngiyo, ibyawe urabifite. - Matayo 25:14, 24-25
Yesu yakundaga gutanga ingero zikubiyemo amasomo y’ubuzima rusange, abantu bashobora kwisangamo igihe icyo aricyo cyose. Inkuru y’amatalanto rero, ni bene urwo rugero. Italanto, ryari ifaranga ryakoreshwaga mu gihe cya Yesu. Bivugwako italanto imwe yarushaga agaciro amadorali igihumbi. Iyi nkuru iravuga umugabo wagabanije amafaranga ye batatu mu bagaragu be, bafite inshingano zo kuyashora mo imari akazunguka.
Nabonyemo ingingo ebyiri z’ibanze muri iyi nkuru. Mbere na mbere, uyu mugabo yagabanije amafaranga abagaragu be, akurikije ubushobozi bwa buri umwe. Ntabwo yigeze ashaka kurushya abagaragu be abaha ibirenze ubushobozi bwabo. Babiri bambere yahaye amafaranga menshi, bayashoyemo imari kandi babona urwunguko rwikubye kabiri ayo bari bahawe na shebuja. Ubwo shebuja yari agarutse, ababiri ba mbere baragororewe. Icya kabiri nabonye, ni uko babiri bahawe amafaranga menshi bayakoresheje neza bakaza no kugororerwa neza. Uwa gatatu, uwari afite ubushobozi buke, we yabikuyemo igihombo gikomeye.
Tekereza kuri ibi. Ntabwo Imana yigeze isaba uyu mugaragu wa gatatu gushora italanto eshanu cyangwa se eshatu. Yari iziko uyu mugaragu ntabushobozi afite bwo kuba yakoresha izi talanto neza. Uyu mugaragu wa gatatu yamuhaye amafaranga make y’inshingano, nayo ananirwa kuyacunga. Yagerageje gusobanura insinzwi ye yitwaza shebuja! Ariko hari n’ibindo yongeyeho-rikaba ari ibanga ryo gusobanukirwa iyi nkuru: Ndatinya, ndagenda mpunika italanto yawe mu butaka(Reba umurongo wa 25).
Ntiyigeze atakaza aya mafaranga, ariko nta n’icyo yayakoresheje. Ariko shebuja aramusubiza ati “Wa mugaragu mubi we, wa munyabute we! (Umurongo wa 26). Umwuka w’ubwoba watumye uyu mugaraga atagira icyo akora.
Reka tubigarukeho. Nuko shebuja aramubwira ati:”Italanto yawe ntiwari ukwiriye kuyiha abagenza, nanjye naza ukampa iyanjye n’inyungu yayo? (Umurongo wa 27). Tekereza iyo uyu mugaragu aza kujya kuri banki, akaba ariho ashora aya mafaranga nkuko shebuja yabivugaga. Aba yarabashishe kubona inyungu nkiyo babagaragu babiri bandi babonye. Kandi ibyo biba byaragenze neza, kubera ko ibyo shebuja yashakaga kwari uko uyu mugaragu akora ibyo abashije. Uko niko satani aturiganya. Akadutera kwigereranya n’abandi tureba ku mafaranga cyangwa impano bafite. Cyangwa satani akatubwirako abandi bahawe amahirwe aruta ayacu tutazigera tugira. Ariko Imana ntabwo ijya idusaba gukora ibyo abandi bakoze. Idusaba gukoresha impano n’ubushobozi yaduhaye.
Ndizera ntashidikanya ko Imana ifitiye umugambi buri umwe wese muri twe mu mibereho yacu. Ubuzima bubayeho mu byiringiro no kubaha ijambo ry’Imana, bituma imigambi yayo yihishura imbere y’amaso yacu. Bike dutunze birimo ubwoba, ntibishobora gutuma twuzuza umugambi w’Imana. Iyi myumvire ituma satani adushyeshyenga, ikadutera gucika intege tutageze kubyo twiyemeje ndetse n’umugambi w’Imana kuri twe
Iyi ni inyigisho yakuwe mu gitabo Battlefield of the Mind Devotional cya Joyce Meyer.


text:
Umwana kimwe n’umuntu mukuru aba akeneye amavuta mu mubiri we kuko agira akamaro ku bwonko bwe. Nyamara nkuko Anastasie ufite ubunararibonye mu mirire abivuga, hari igihe umwana aba yemerewe kurya amavuta ndetse akagira n’uburyo bwiza ayagaburirwamo.
Kuva umwana akivuka aba akeneye amavuta ariko ntiwahita uyamugaburira kuko amavuta akura mu mashereka aba ahagije kugeza agejeje ku mezi umunani.
Kuva ku mezi atandutu kugeza ku mezi umunani umwana aba yaratangiye gufata imfashabere, ariko kuko umwijima we uba utarashobora guhangana n’amavuta umutekera agakono ke katarimo amavuta ahubwo ugakomeza kumwonsa nkuko bikwiye kugirango akomeze abone amavuta aturuka mu mashereka.
Iyo umwana arengeje amezi umunani aba ashobora kugaburirwa amavuta. Gusa na none wirinda kumuha amavuta yacaniriwe ku ziko bityo bikaba byiza ugiye umuvangira akayiko kamwe k’umunsi k’amavuta mabisi mu biryo bye byaba potaje, purée, n’ibindi biryo byoroshye dore ko uba ugomba kumworohereza kuko aba atarabasha guhekenya ibiryo ngo binoge neza.
N’ubwo umwana aba yemerewe kurya ako kayiko k’amavuta kugeza ku mezi 18, uba ugomba kwitwararika mu gihe wamuhaye amafunguro yifitemo amavuta nk’ibihwagari, inzuzi, ubunyobwa, … ya mavuta wamwogereragamo ukayareka cyangwa se ukayagabanya.
Mu gihe umwana agejeje imyaka ibiri uramureka agasangira n’abandi ibiryo byose ariko ugakomeza kumuba hafi, mwaba mwatetse amavuta yigeze gutekeshwa cyangwa se yacaniriwe igihe kirekire mukaba muziko umwana atagomba kuyaryaho.
Ikindi, ababyeyi bagomba kwirinda kumenyereza abana kubaha amandazi ya buri gitondo bagiye ku ishuri kuko akenshi ayo mandazi aba yakozwe ku buryo budafite isuku cyangwa se bagacanira amavuta kugeza abaye umukara, abandi bakayatekera ku zuba kandi izuba ryica amavuta bikaba byagira ingaruka ku buzima cyane cyane ubw’abana.
Anastasie agira inama ababyeyi zo kurinda ubuzima bw’abana babo bimenyereza kubakorera amandazi, capati, crepe n’ibindi kugirango bagaburire abana babo ibintu bifite ubuziranenge. Mu gihe utabonye umwanya ushobora kumenyeraza umwana kumuha imbuto mu mwanya wo kumuha amandazi ya buri munsi.
Urwego News
Imyororokere
Ni ryari kandi ni gute umwana agaburirwa amavuta ?
Umwana kimwe n’umuntu mukuru aba akeneye amavuta mu mubiri we kuko agira akamaro ku bwonko bwe. Nyamara nkuko Anastasie ufite ubunararibonye mu mirire abivuga, hari igihe umwana aba yemerewe kurya amavuta ndetse akagira n’uburyo bwiza ayagaburirwamo.


text:
Bamwe mu bitabiriye ubukangurambaga bwa Banki y’Abaturage bwiswe "Hirwa ugwize na BPR", begukanye igihembo cya miliyoni y’amafaranga y’u Rwanda buri umwe umwe.
Abaturage bo mu Murenge wa Butare mu Karere ka Rusizi barifuza ko bakwegerezwa ibigo by’imari kuko bagorwa no kugera ku murenge Sacco.
Abamotari bakorera hirya no hino mu gihugu, baravuga ko batangiye guca ukubiri na moto z’abandi, kuko ubu batangiye gutunga izabo babikesha ishyirahamwe bishyiriyeho “Twigire Motari”.
Bamwe mu bakora ubucuruzi buciriritse mu Ntara y’Amajyaruguru bavuga ko batizigama, kuko batizera ko ibigo by’imari byabaguriza kubera ubuke bw’amafaranga bakorera.
Abagize urwego rwa DASSO mu Karere ka Karongi basabwe gutangira gutekereza kuri ejo hazaza habo, bashora imari mu mishinga ibabyarira inyungu.
Banki y’Abaturage y’u Rwanda (BPR) ikangurira abaturage kwitabira gufunguza konti zitandukanye zibungukira nibura 5% buri mwaka, kugira ngo bagere ku iterambere bifuza.
Kuva mu kwezi kwa Kamena kugera muri Nzeri uyu mwaka, hari abakiriya ba Banki y’Abaturage (BPR) barimo guhabwa ibihembo by’amafaranga, telefone, televiziyo, imashini yuhirira imyaka, ibyuma bikonjesha, amagare n’ibindi.
Mu gihe banki ya Kigali yizihiza imyaka 50 ishinzwe, bamwe mu bayigana baratangaza ko banyurwa n’uburyo bakirwa ndetse no koroherezwa kubona inguzanyo.
Ikigo cy’Igihugu gishinzwe guteza imbere Amakoperative (RCA) cyashyizeho amabwiriza mashya agamije kuzamura imitungo no kunoza imikoranire mu makoperative y’abamotari.
Abaturage bo mu Murenge wa Musha mu Karere ka Rwamagana bitabiriye amatsinda yo kwizigama, baravuga ko batangiye bazigama igiceri k’ijana kikabafasha kubona inguzanyo isaga miriyoni.
Ibigo by’amashuri abanza n’ayisumbuye byo mu karere ka Kamonyi ku bufatanye n’ababyeyi barahamagarirwa gutoza abana kuzigama, babateganyiriza ejo heza.
Ayinkamiye Emerence umuyobozi w’akarere ka Rutsiro, aributsa ababyeyi ko gutoza abana kwizigamira, ari ukubagabanyiriza ibibazo bashobora guhura nabyo imbere.
Abaturage b’amikoro make bo muri Gasabo barakangurirwa kwizigamira binyujijwe muri gahunda yiswe “Igiceri Program”, kuko abayitabiriye hari ibyo itangiye kubagezaho.
Imibare igaragaza ko abagore bo mu Ntara y’Amajyaruguru bakiri inyuma mu kugana ibigo by’imari, bitewe n’uko abagabo bakibafatirai byemezo.
Ubushakashatsi bwakozwe na Minisiteri y’imari n’igenamigambi muri uyu mwaka bwerekanye ko 91% bya’abatuye Intara y’Amajyaruguru bakorana n’ibigo by’imari.
Abatuye mu Murenge wa Mushubati mu Karere ka Rutsiro bavuga ko bahinduye imibereho yabo babikesha kujya mu matsinda yo kuzigama no kugurizanya.
Abaturage bo mu Murenge Shyara mu Bugesera ntibishimiye serivisi bahabwa n’Umurenge SACCO yabo, mu gihe baje kwishyura ubwisungane mu kwivuza.
Abarokotse Jenoside bo mu Murenge wa Mwogo mu Bugesera, baravuga ko imishinga yabo irimo kudindira kubera amafaranga yatwawe n’umukozi w’umurenge.
Banki yabaturage (BPR) yakemuye ikibazo cy’abakiriya baburaga amafaranga y’ingunzanyo nini, kuko ubu ifite amafaranga ahagije yo guatanga inguzanyi zose ku bakiriya bayo.
Abaturage bakorana n’ibigo by’imali iciriritse bifuza ko bagabanyirizwa inyungu bakwa ku nguzanyo kuko ngo babona ziri hejuru bikabagora kwishyura.
Abatuye umurenge wa Rurenge mu Karere ka Ngoma baravuga ko kwegerwa n’umurenge SACCO byatumye bigishwa babasha gutinyuka inguzanyo biteza imbere.
Abatuye mu Murenge wa Rurenge mu Karere ka Ngoma, bavuga ko kwegerezwa SACCO byabakijije itike ya 3000Frw bategeshaga bajya kubitsa.
Abacungamutungo b’ibigo by’imari biciriritse imirenge Sacco byo mu Karere ka Rusizi baranengwa kudatanga amakuru y’ibibazo biri muri ibi bigo by’imari.
Banki ya Kigali (BK) yatangaje ko igiye gushora imali mu bwishingizi ihereye ku rwunguko yagize umwaka ushize, abanyamigabane bayo bakomeze kunguka.
Sosiyete yo mu Rwanda MobiCash yagiranye amasezerano y’imikoranire mu kugeza uburyo bw’ihererekanyaafanga kuri telefone muri Afurika y’Epfo, biturutse ku Nama ya World Economic Forum yateraniraga i Kigali.
Abanyamuryango ba Koperative ZIGAMA CSS, basabye inama nkuru y’ubuyobozi y’iyi koperative ko bagabanyirizwa inyungu ku nguzanyo bahabwa n’iyi koperative.
Imirenge ya Sacco yo mu Karere ka Rusizi ishobora gufunga imiryango bitewe no kutagenzura no kudafata ibyemezo kw’abanyamabanga nshingwabikorwa b’imirenge.
Ubuyobozi bwa Atlasmara bwaguze Banki y’Abaturage n’igice cya banki y’iterambere BRD butangaza ko bagiye gufasha ishomari n’imishinga mito mu Rwanda.
Ubuyobozi bw’Urugaga Nyarwanda rw’amakoperative (NCCR) butegereje raporo igaragaza umubare w’amakoperative ya baringa mu Rwanda, igomba gutangwa n’Ikigo gishinzwe amakoperative (RCA).
Banki ya COGEBANQUE yafunguye ishami rya 23 mu Karere ka Ruhango, itangaza ko ifite gahunda yo guhanga n’ikibazo cy’abatobona inguzanyo.


text:
Nyamagabe: Kimwe cya kabiri cy amaterasi cyarangije gukorwa
Ubuyobozi bw’akarere ka Nyamagabe buratangaza ko gahunda yo gukora amaterasi irimo igenda neza kuko kugeza ubu akarere karangije gukora ½ cy’amaterasi kari karateganyije kubaka.  Kurwanya More...
Akarere ka Nyamasheke kahize kongera ibihingwa ngengabukungu
Mu mwaka 2011/2012, akarere ka Nyamasheke kiyemeje kongera ibihingwa ngengabukungu gatera ingemwe za kawa ndetse n’icyayi. Hagomba guterwa hegitare zigera kuri 280 za kawa ndetse na hegitari 500 z’icyayi. Raporo More...


text:
umukobwa yari mu nzozi arota yabonye fiance ukize.
nyuma fiance barashyingiranwa akomeza inzozi
ubwo umugabo amutera inda,amezi icyenda aragera ajya kubyarira kwa Nyirinkwaya.
agezeyo nyirinkwaya amujyana mu cyumba babyariramo.
umukobwa arasukuma umwana wa 1 araza ,muganga ati sukuma hasigayemo undi.
arasunika uwa 2 arasaza ,muganga ati sunika hasigaye undi
agitangira gusukuma undi mugenzi we bararanye ahita amukomanga ati
Kanguka uri KWITUMA KU GITANDA
urwenya:umukobwa yari mu nzozi arota yabonye fiance ukize.
umukobwa yari mu nzozi arota yabonye fiance ukize.


text:
Iyi ni insokozo isanzwe ku muntu ufite imisatsi miremire. Wayisokoza watangiye week end, waba uri mu rugo cyangwa se ugiye muri gahunda zoroheje nko gusura umuturanyi cyangwa se guhura n’incuti yawe ngo muganire.
Iyi nsokozo rero ntago igusaba kujya muri salon de coiffure, wayisokoza wenyine.
Insokozo isanzwe
Iyi ni insokozo isanzwe ku muntu ufite imisatsi miremire. Wayisokoza watangiye week end, waba uri mu rugo cyangwa se ugiye muri gahunda zoroheje nko gusura umuturanyi cyangwa se guhura n’incuti yawe ngo muganire.


text:
ISOMO RYA MBERE
Umuhanuzi Yeremiya (Yer 17,5-10)
5Uhoraho avuze atya : Aravumwe umuntu wiringira abandi bantu, kuko imbaraga zimurimo ziba ari iz’umubiri, umutima we ukirengagiza Uhoraho! 6Ameze nk’agati mu mayaga, katazigera gakura ngo kagare, kuko kibera ahantu hashyuhiranye mu butayu, mu butaka bw’urusekabuye budashobora guturwa. 7Arahirwa umuntu wiringira Uhoraho, kuko Uhoraho amubera ikiramiro. 8Ameze nk’igiti giteye ku nkombe y’amazi, kigashora imizi yacyo ku nkengero y’umugezi. Nta cyo cyumva iyo icyokere kije, amababi yacyo ahora atohagiye mu gihe cy’amapfa. Nta kigikangaranya kandi ntigihwema kurumbuka imbuto. 9Mu nda y’umuntu ni ho kure kuruta ahandi hose; ni nde wacengera umutima we mubi ngo awuhane? 10Ni jye Uhoraho ucengera ibitekerezo, nkagenzura imitima, kandi ngahembera buri wese imyifatire ye, nkurikije imbuto z’ibikorwa bye.
ZABURI (Zab 1, 1-2, 3-4a, 4b-6)
Inyik/ Hahirwa umuntu wiringira Uhoraho.
Hahirwa umuntu udakurikiza inama y’abagiranabi,
akirinda inzira y’abanyabyaha,
kandi ntiyicarane n’abaneguranyi,
ahubwo agahimbazwa n’amategeko y’Uhoraho,
akayazirikana umunsi n’ijoro
Ameze nk’igiti cyatewe iruhande rw’umugezi,
kikera imbuto uko igihe kigeze,
kandi amababi yacyo ntagire ubwo arabirana;
Uwo muntu ibyo akora byose biramuhira.
Naho ku bagiranabi si uko bigenda :
Bo bameze nk’umurama uhuhwa n’umuyaga.
Ni cyo gituma ku munsi w’urubanza batazegura umutwe,
n’abanyabyaha ntibazajye mu iteraniro ry’intungane.
Kuko Uhoraho yita ku nzira y’intungane,
naho inzira y’abagirmabi ikagusha ruhabo.
IBANGONDIRIMBO RIBANZIRIZA IVANJILI
Nyagasani, Ijamba ryawe ni ukuri,
n’itegeka ryawe rikaba agakiza.
«Murahirwa mwe mushonje ubu, kuko muzahazwa.»
Nyagasani, Ijambo ryawe ni ukuri,
N’itegeko ryawe rikaba agakiza.
IVANJILI
+Luka (Lk 16,19-31)
Muri icyo gihe, Yezu abacira uyu mugani ati 19«Habayeho umugabo w’umukungu wambaraga imyambaro myiza y’umuhemba n’ iy’imyeru, buri munsi akarya by’agatangaza. 20Hari n’umukene witwaga Lazaro wari waramazwe n’ibisebe, akarambarara ku muryango w’uwo mukungu. 21Yifuzaga gutungwa n’ibyagwaga hasi bivuye ku meza y’uwo mukungu, akabibura ; ahubwo imbwa zikaza kurigata ibisebe bye.
22Umukene rero aza gupfa, abamalayika bamushyikiriza Abrahamu ; umukungu nawe arapfa, baramuhamba. 23Ageze ikuzimu, arahababarira cyane. Ni ko kubura amaso, abonera kure Abrahamu ari kumwe na Lazaro. 24Nuko atera hejuru ati ‘Mubyeyi Abrahamu, mbabarira wohereze Lazaro akoze umutwe w’urutoki rwe mu mazi, maze aze ambobeze ku rurimi, kuko nazahajwe n’uyu muriro.’ 25Abrahamu aramusubiza ati ‘Mwana wanjye, ibuka ko wakize cyane ukiri ku isi, naho Lazaro akahagirira ibyago. Ubu rero yibereye hano mu byishimo, naho wowe urababara. 26Uretse n’ibyo, hagati yacu narnwe hari imanga nini, ituma abashaka kuva hano baza aho batabishobora, namwe kandi ntimushobore kuva aho muri ngo mudusange.’
27Umukungu arongera ati ‘Mubyeyi, ndagusabye ngo wohereze Lazaro kwa data, 28kuko mpafite abavandimwe batanu; agende ababurire ejo na bo batazaza aha hantu h’ububabare.’ 29Abrahamu aramusubiza ati ‘Bafite Musa n’Abahanuzi, nibabumve !’ 30Undi ati ‘Oya, mubyeyi Abrahamu! Ahubwo umwe mu bapfuye nabasanga, bazisubiraho. 31Abrahamu arongera aramusubiza ati ‘Niba batumva Musa n’Abahanuzi, n’aho hagira uzuka mu bapfuye, ntibyabemeza.’»


text:
Ni kenshi byagiye bivugwa ko abana b’abakobwa iyo bageze mu kigero cy’ubwangavu bahura n’ibishuko bitandukanye kubera ubumenyi budahagije baba bafite ku buzima bw’imyororokere, ku buryo hari n’ababyuririraho bakabashora mu busambanyi bikabagiraho ingaruka mbi nko gutwara inda zitifuzwa.
Hagamijwe gushaka umuti w’iki kibazo, ababyeyi n’abarezi ku bufatanye n’ubuyobozi ndetse n’abafatanyabikorwa, mu Karere ka Nyaruguru bashyize ingufu mu gushyiraho icyumba cy’umukobwa kugira ngo abana bigishwe uko bakwiye kwitwara igihe batangiye kugera mu bwangavu.
Kugeza ubu mu bigo by’amashuri bigera kuri 28 byo mu mirenge irindwi niho hamaze kubakwa icyumba cy’umukobwa kirimo n’ibyangombwa byose bifasha umukobwa wagiye mu mihango kwitunganya ndetse naho ashobora kuruhukira.
Umukobwa wiga ku rwunge rw’amashuri rwa Nkakwa, Zawadi Marie Grace, avuga ko icyumba cy’umukobwa bashyiriweho yacyungukiyemo byinshi nko gusobanzuza bimwe mubyo yabwirwaga ndetse ngo bacyifashisha iyo bagiye mu mihango bari ku ishuri.
Zawadi ati “Muri kiriya cyumba haba harimo umwarimu twita ‘Shangazi’ niwe udufasha, ibyo yansobanuriye ni uko abavuga ko umukobwa akira ibiheri byo mu maso ari uko aryamanaye n’umuhugu atari byo, ikindi ni uko atwigisha uko tugomba kwitwara twirinda ibishuko by’abagabo n’abasore bashaka kutujyana mu ngeso z’ubusambanyi, akatubwira ko tugomba kwitwara neza twitegurira eje hazaza heza.”
“Umunsi wa mbere njya mu mihango nari ku ishuri, numvaga binteye isoni, nkumva ko ngomba gutaha ari uburwayi nahuye nabwo, ariko ngeze hariya mu cyumba Shangazi yaranyakiriyre angira inama ndaruhuka, anyereka uko nitunganya nsubira mu ishuri ndiga nta kibazo”.
Bamwe mu babyeyi barerera kuri iri shuri nabo bishimira icyumba cy’umukobwa cyashyizweho, bakavuga ko bifasha abana babo gusobanukirwa byinshi ku buzima bw’imyororokere no kwirinda ingeso mbi.
Christine Mukagasana utuye mu Murenge wa Nyagisozi ati “Nanjye mfite umukobwa wiga hano, ubwe yanyibwiriye ko iki cyumba bashyiriweho kibafasha byinshi kandi nanjye narakurikiranye nsanga nibyo koko. Kandi iyo atashye hari ibyo ansobanuza nanjye nk’umubyeyi we nkamugira inama ku buzima bw’imyororokere no kwirinda ingeso mbi zishobora gutuma ajya mu busambanyi”.
Umwarimu akaba n’umukozi ushinzwe icyumba cy’umukobwa ku rwunge rw’amashuri rwa Nkakwa, Jeannette Mukanziza, avuga ko mu kwezi yakira abakobwa bagera kuri 15 barimo ababa bagiye mu mihango n’abandi baje gusobanuza ibyo bifuza kumenya ku buzima bw’imyororokere.
Mukanziza ati “Ibibazo baba bafite ni ukujya mu mihango bibatunguye bafite ibibazo by’ububabare bwo mu nda cyangwa kudasobanukirwa n’ibibabayeho. Icyo byakemuye cyane ni uko hano nta mwana uheruka gutwara inda itateguwe, cyangwa ngo agire ipfunwe ryo kuza ku ishuri kubera kujya mu mihango”.
Uyu murezi akomeza avuga ko mu myaka yashize ku kigo cy’amashuri yigishaho habonekaga abana batwara inda zitifuzwa ariko muri uyu mwaka nta mwana n’umwe urahura n’icyo kibazo akemeza ko ahanini biterwa n’inama babagira muri icyo cyumba.
Umuyobozi w’Akarere ka Nyaruguru, François Habitegeko, avuga ko icyumba cy’umwana w’umukobwa kimaze kugera mu bigo by’amashuri bigera kuri 28 byo mu mirenge irindwi ku nkunga y’umushinga Health Poverty Action (HPA), kandi bafite gahunda yo kubigeza mu bigo byose kubera ko bitanga umusaruro mwiza.
Usibye icyumba cy’umukobwa, umushinga HPA wafashije ibyo bigo by’amashuri kubaka ubwiherero bufite isuku (ubw’abahungu n’ubw’abakobwa), gukangurira abana bataye ishuri kurigarukamo, ababyeyi baganira n’abarimu ndetse n’abayobozi kugira ngo ikibazo cyatumye bavamo gishakirwe umuti n’ibindi by’umwihariko bituma abana b’abakobwa biga neza.


text:
Umuyobozi w’Inama Nkuru y’amashuri makuru na Kaminuza, Dr Sebasaza, yavuze ko ibi byakozwe hagamijwe gukebura amashuri ari kujya munsi y’umurongo yiyemeje.
Yagize ati “Hari amashuri yabonye inzandiko za mbere, amashuri 10, buri shuri ryagiye rihabwa amezi atandatu. Ariko byumvikane ko nta shuri ryafunzwe na rimwe. Ibyo guhagarika isomo, ikigo cyangwa porogaramu ni ibintu minisiteri y’uburezi ihabwa n’amategeko.”
Dr Sebasaza yavuze ko nta kigo mu Rwanda cyemererwa kidafite ibihagije ngo kibe cyatangira, ahubwo ikibaho nyuma yo gutangira ni ukugenzura ko ibyo bemeye babyubahiriza.
Yakomeje agira ati “Hari nk’ahaba hari abarimu runaka, amasezerano yarangira ntibayongere, bakabasimbuza abafite urwego ruciriritse. Cyangwa se ugasanga ibikoresho nk’ibiri muri za laboratwari ntibingana n’uko abanyeshuri bagenda biyongera. Ikindi ni uburyo amashuri ayoborwa hagati y’abayobozi na ba nyirayo.”
Minisitiri w’uburezi, Dr Musafiri Papias Malimba, yavuze ko mu nshingano zo kwemerera amashuri no kuyakorera ubugenzuzi ari urugendo ruhoraho.
Yakomeje agira ati “Intambwe ya mbere ni uko ishuri risaba gukora ariko ryerekana na porogaramu n’uburyo bwo bazuza ibitaranoga. Igikurikira ni ukugenzura ko ibyo twagiye twumvikana bigenda byubahirizwa. »
« Iyo intambwe ya mbere rero idatanze umusaruro mu buryo bw’ibiganiro, intambwe ya kabiri ni ukuvuga ngo ba uhagaze ubanze wuzuze ibingibi, kugira ngo tukwemerere gukomeza gukora. »
Minisitiri Dr Musafiri yavuze ko nyuma y’amezi atandatu ahabwa ishuri ngo ryikosore iyo atubahirijwe, uruhushya rwo gukora ruseswa burundu, ujya gusaba agatangira bundi bushya.
Abanyeshuri bigaga mu mashami yahagaritswe bazafashwa
Minisitiri Musafiri yavuze ko guhagarika aya mashami biri gukorwa mu buryo bwo kurengera ireme ry’uburezi, akaba ari ryo riri guhabwa umwanya uhagije mu burezi bw’u Rwanda.
Yakomeje agira ati «Abashobora kuhababarira ni abanyeshuri, ariko byakozwe mu nyungu z’abanyeshuri. Byaruta ko wategereza gatoya aho kugira kujya mu ishuri ugakuramo impamyabumenyi idafite icyo izakumarira. Ikindi ni uko abazabasha guherekeza amashuri, nibayasubiramo yongeye gufungura bazabona impinduka igaragara. »
« Ariko kandi abanyeshuri bazavuga bati ‘iri ntabwo ari kamara, twabizeza ko minisiteri y’uburezi izababa hafi ikabafasha kugira ngo babone ahandi bakomereza amasomo yabo, tukabafasha nka leta. »
Umuyobozi w’inama y’amashuri makuru na za kaminuza yavuze ko ku ikubitiro ibigo byasabwe kugaragaza ubushobozi bifite ubwabyo, nyuma Minisiteri ijya gusuzuma niba ibyo bavuze bihuye n’ukuri.
Amashuri makuru yahagarikiwe ibikorwa mu buryo bw’agateganyo ni :
Rusizi International University ikorera i Rusizi
Singhad Tehcnical Education Society(STES) ikorera Kicukiro
Mahatma Ghandi University-Rwanda ikorera Gasabo
Nile Source polythechnic of applied arts ikorera mu karere ka Huye
Amashuri yahagarikiwe by’agateganyo zimwe muri porogaramu z’amasomo yatangaga
University of Technology and Arts of Byumba (UTAB) ikorera i Gicumbi
Open University of Tanzania ikorera mu Karere ka Ngoma
University of Gitwe ikorera mu Ruhango
Jomo Ketta University of Agriculture and Technology ikorera muri Kicukiro
Institut Catholique de Kabgayi (ICK) ikorera i Muhanga
Institut d’Enseignement Superieur de Ruhengeri (INES-Ruhengeri) ikorera i Musanze


text:
Irani ni igihungu cyiganjemo umubare munini w’Abayisilamu kandi leta yacyo igendera ku mahame y’idini ya Isilamu kuva mu mwaka w’ 1979. Kimwe no mubindi bihugu bitandukanye byiganjemo umubare munini w’abayoboke b’idini ya Isilamu, usanga abenshi baba bakunda gukoresha Korowani igitabo cyemerwa n’idini ya Isilamu kuruta uko bakoresha Bibiliya dore ko mu duce tumwe na tumwe tubonekamo intagondwa ziba zivuga ko zigendera ku matwara akaze y’iryo dini, bakunda gutoteza no kwica abantu bemera ikoresha rya Bibiliya. Birumvikana ko ari abakristo bakunda kwibasirwa cyane.
Muri Irani ubu kuva mu mpera z’ukwezi kwa 10, uyu mwaka, abaturage bishimiye kuba bashobora gusoma Bibiliya bakoreshe terefoni zigendanwa, iyi ntambwe itewe muri Irani nyuma yuko ihuriro riharanira gukura no gukwirakwira kw’itorero rya Gikristo muri irani(ELAM), rifatanije n’umuryango Wycliffe, babashije gusemura Bibiliya mu ndimi zigera 550 kugira ngo babashe gusakaza inkuru nziza y’ijambo ry’Imana kubatari bake barikeneye.
Mu mwaka w’2014, nibwo bwa mbere muri Irani hageze Bibiliya isanzwe yanditswe ku mpapuro none mu mwaka w’2015, ibashije kuhagera noneho buri muntu wese ashobora kuyikoresha yifashishije terefoni igezweho ngendanwa. Imana ishimwe ko ubutumwa bwiza bukomeje kugera mu mahanga yose. Ese wowe uri gukora iki kugira ngo ubutumwa bwiza bukomeze kugera hirya no hino mu isi?
Muhore mwibuka ko ari wo murimo Imana yaduhaye ko tugomba kugenda amahanga yose tukabwiriza ubutumwa bwiza, ushobora gutekereza ko udashobora kugera kure ariko n’imirimo myiza wakorera aho uri yavuga ubutumwa kandi Imana yazabiguhembera.


text:
– Mu muziki acurangana n’impanga ze
– Yacurangiye Mani Martin, King James, Urban Boys, Dream Boys, Knowless
– Yatangiye gucuranga afite imyaka 4
– Yize muzika ku buntu kubera impano ye
Indirimbo Amarangamutima ya Social Mula abantu bakunze iri mu zizwi cyane Clement Iradukunda yacuranzemo gitari, kimwe mu byatumye ikundwa cyane.
Uretse iyi, Clement, w’imyaka 24, yanacuranze mu zindi ndirimbo nka Umutwe ya Bruce Melody, Agatima ya Christopher, Peke Yangu ya Butera Knowless acurangira King James, Peace Jolis, Tom Close, Urban Boyz, Danny Vumbi n’abandi.
Mu kiganiro yagiranye n’Ikinyamakuru Izubarirashe.rw Clement yavuze aho akomora impano ye n’uko yatangiye gucurangira abandi bahanzi nk’umwuga umutunga.
I R (Izuba Rirashe): Watangira wibwira abasomyi?
“Iradukunda Clement niyo mazina ababyeyi banyise. Ndi imfura iwacu, nkaba nkurikirwa n’impanga nazo dukorana mu muziki. Navutse mu 1992, mvukira i Butare. Amazina y’ababyeyi banjye mama yitwa Nyirarukundo Grace, Papa akitwa Mazuru Philbert.
I R: Gucuranga gitari wabikomoye he?
Data niwe nakomoyeho ibintu byo gucuranga, kuko kera nakundaga kumubona ari gucuranga. Iyo yabaga adahari nakundaga kuyikubaganya nuko mfite imyaka 4 atangira kunyigisha kuyicuranga. Agitangira kunyigisha gucuranga gitari nawe byaramutunguye cyane, kuko ku myaka 5 nari natangiye gucuranga mu rusengero rwa ADEPR.
I R: Ubwo warabishoboraga?
Sinabashaga gitari kuko nari umwana kandi gitari hari ukuntu iba iremereye, njye rero sinayibashaga papa yari yarankoreshereje agatebe gato (agasongabugari) nkajya nkicaraho ngatereka gitari hagati y’amaguru yanjye nkayicuranga kuko ntabashaga guhagarara ngo mbashe kuyicuranga. Nari nkiri umwana ku buryo nanicaye ntabashaga kuyishyira ku matako ngo nyicurange.
I R: Ukuze naho ukomeza gucuranga?
Byatangiye kugenda biza ntangira kujya ncuranga gitari noneho nyihetse. Mfite imyaka nka 19 urumva nari maze igihe kinini ncuranga i Butare, nza kugira amahirwe yo kujya kwiga i Nyanza, muri Lycée de Nyanza cyari ikigo cyabagamo abahanzi benshi, niho ba Naason baciye. Iyo wakijyagamo ufite impano wigaga ku buntu. Icyo gihe nahereye mu mwaka wa kane niga ibijyanye n’ubwubatsi, nava mu ishuri nkajya njya mu myitozo.
I R: Waje kuza i Kigali gute?
Ndangije umwaka wa gatanu nibwo nigiriye inama yo kuza i Kigali, njye nzana na murumuna wanjye. Twaje mu by’ukuri tuje kureba Mani Martin ni nayo mpamvu kuri njye mufata nka mukuru wanjye. Icyo gihe twamubwiye icyifuzo cyacu adusaba kumwereka uko ducuranga turabimwereka. Icyo nakubwira cyo ntabwo yabishimye ahubwo hari ukuntu imicurangire yo mu rusengero itandukanye n’imicurangire yo hanze. Icyo kintu yaracyumvise arakitubwira.
I R: Ntibyabaciye intege?
Ntiyaduciye intege, ahubwo yaduhaye umurongo wadufasha kugera ku cyo nifuza. Yaratubajije niba dushaka gukora umuziki nk’umwuga tumubwira ko ari byo dushaka atubwira ko tugomba kugendera ku nama nyinshi yaduhaye kandi tuzigendeyeho byarakunze.
Twaratashye amaze kutugira inama, dutaha nta gisubizo yaduhaye ariko ngeze mu rugo hashize nk’iminsi nk’ibiri njyewe arampamagara hari akantu yari yifuje ko twakorana. Yarambwiye ngo wowe ukiza waracuranze numva ko twakorana. We yari afite umugambi wo gukorana n’abana bari mu cyiciro kimwe na we. Twakoranye imyitozo cyane kugeza aho bigenda biza.
I R: Mwatangiye gukorana ryari?
Mani Martin twatangiye gukora muri 2012.
I R: Abandi bahanzi ?
Gukomeza gukorana nawe rero byaje kudufasha ko n’abandi bahanzi bagenda batubona, bagenda badusaba ko twakorana. Umuhanzi wa mbere nacurangiye muri studio utari Mani Martin ni Christopher mu ndirimbo yitwa Agatima. Kuva iyo ndirimbo nayicuranga abandi bahanzi barabikunze, bakunda uko ncuranga dutangira kujya dukorana.
I R: Ba nde?
Naje no guhita ntangira gukorana n’abandi bahanzi barimo Knowless,Dream Boys na Tom Close mbese abahanzi bose bari muri Kina Music, ntangira kuba umucuranzi wabo bakoresha n’ibitaramo tugakorana. Ndibuka n’igitaramo cya Knowless ni twebwe twagicuranze, n’icya Christopher cyo muri 2014, hagiye habaho gukundwa n’abahanzi benshi. Naje gutangira no gukorana na: Jules Sentore, Teta Diana, Umutare Gaby n’abandi. Icyo gihe rero natangiye gucuranga indirimbo nyinshi mu ma studio abantu barabikunda bakajya nyine bampamagara kugeza n’ubu.
I R: Indirimbo zihe?
Indirimbo nacuranze ni nyinshi cyane zose sinzi ko nazivuga ngo nzirangize. Gusa hari nk’izo abantu banyeretse ko bakunze cyane nk’Amahitamo ya Social Mula, Complete me ya Bruce Melody, True Love ya Umutare Gaby, Birabaye ya Danny Vumbi n’izindi . Kuko hari n’izindi z’abahanzi nacurangiye ariko zitarasohoka. Album ya Mani Martin ni njyewe wayikoze, Album ya Jules Sentore harimo indirimbo nazo nagiye nkoraho ni nyinshi.
I R: Ni ubuhe buhanga bwihariye ufite?
Ubuhanga abahanzi bambonaho njyewe ntabwo mbizi neza, sinapfa kubisobanura ariko kuba bampamagara kenshi ni uko hari icyo mfite nabo bakeneye cyane kuko si njyewe mucuranzi ukomeye cyane uri hano i Kigali, hari n’abo nubaha ariko kuba bampitamo ni umwihariko wenda mfite abahanzi baba bumva bakeneye. Nanjye mbishimira Imana.
I R: Bakwishyura bate?
Ukuntu abahanzi banyishura banyishyura mu buryo butandukanye, nko gucuranga muri studio bigira amafaranga yabyo, gucurangira umuntu mu gitaramo gito bitandukanye n’igitaramo kinini. Amafaranga nca abakizamuka siyo naca abakomeye.
I R: Gucuranga byatunga umuntu se?
Cyane, gucuranga ni ibintu bishobora gutunga umuntu kuko niko kazi ka buri munsi, niko gatuma nambara, nkarya, nkishyura inzu n’ibindi byose nkenera. Ubu rwose natangiye kubona icyizere cy’uko umuziki ushobora kuba ikintu cyantunga nk’akazi kanjye. Kugeza kuri ubu umuziki niko kazi kanjye kandi niko nshyize imbere by’iteka ryose”.


text:
Bamwe mu baturage bo mu Kagali ka Kamilindi, Umurenge wa Mudende, Akarere ka Rubavu bavuga ko bahangayikishijwe bikomeye n’icyemezo cyo kubambura ubutaka bwabo kandi barayitujwemo n’ubuyobozi.
Bavuga ko mu 1995 ari bwo Minisiteri yari ishinzwe gutuza abantu yabahaye amahegitari 82 aherereye mu Mirenge ya Mudende na Bugeshi, ariko ngo muri uyu mwaka bagatungurwa no kubwirwa ko iyo mirima hari umuntu wayiburanye akayitsindira bityo ko bagomba kumuhaho hegitari 30 bagasaranganya izisigaye.
Kubw’aba baturage ngo iki ni ikibazo gikomeye kuko ngo ntibumva uburyo inyungu z’umuntu umwe zasimbura iz’abantu barenga 500, ngo niba Ubuyobozi bwarabahaye iyo mirima bwibeshye bwakagombye gushaka uko bwishyura uwo nyirayo aho kuyambura abo baturage.
Ntaganda Jean Damascene yagize ati “ Ese niba koko niba iyo milima barayiduhaye ifite ba nyirayo kuki Leta itabashakira ahandi ahubwo bakumva ko inyungu z’umuntu umwe zasimbura iz’imbaga nyamwinshi? None se kuvuga ngo barayitwatse nta handi baduhaye baba bumva ko tuzabaho dute mu gihe iyi mirima twari tuyimaranye imyaka 20”
Iyi mirima ngo yari iy’uwahoze ari minisitiri mbere ya 1994 witwa Matayo Ngirira bivugwa ko yapfuye ari na yo mpamvu uwayiburanye akanayitsindira ari mwenenyina witwa Michel.
Amahegitari Michel yaburanaga ngo ni 52, gusa ngo yemeye guhara izigera kuri 20 ahitamo gutwara hegitari 30 agasigira aba baturage hegitari 22.
Kugeza ubu izi hegitari 30 uyu Michel yamaze kuzihabwa, gusa abaturage banze kuyivamo baracyahinga nk’uko bisanzwe, bo bavuga ko hegitari imwe basanzwe bahuriyeho n’imryango ya bo kuyigabanya bias no kubavutsa ubuzima.
Kamanzi Murego yagize ati “ Njye ubu mfite hegitari imwe, nayigabanye n’abana ba njye 2 bashatse abagore, n’ubusanzwe ntidukwiwe none ngo n’ako gahegitari katadukwiye ngo bakagabanye?”
Umuyobozi w’Akarere ka Rubavu Sinamenye Jeremi avuga ko iki kibazo bari gushaka inzira irambye yo kugikemura, akavuga ko bigomba gukorwa ku buryo bwitondewe.
Gusa aba baturage bo bavuga ko ingaruka nyinshi zatangiye kubageraho kuko uwitwa Rukasi Murerangando aherutse kujya guhinga, ngo ubuyobozi bw’Umurenge bukamukura mu murima bwamwambitse amapingu, yirirwa afungiye ku Murenge.
Kugeza ubu ikibazo cy’aba baturage bakigejeje mu nzego zinyuranye zirimo iz’umuvunyi, Minaloc no muri Perezidansi.
Michel ngo yatangiye kuburana ubu butaka mu mwaka wa 2003 ubuyobozi bumuhamo hegitari 2 arazanga, ndetse ngo nyuma aza guhabwa hegitari 5 na zo arazanga kugeza ubwo yemeye hegitari 30, gusa abaturage bari basanganwe aya masambu na bo bavuga ko badakozwa ibyo kumuha izo hegitari kuko ngo batazibohoje ahubwo bazihawe na Leta.
Mu mwaka wa 2011 ni bwo ngo uwayoboraga Akarere ka Rubavu Sheikh Bahame Hassan yasabye aba baturage gusarura imyaka bahinze ariko ngo ababuza kongera guhingamo indi, gusa na bo bamubera ibamba.
Kugeza ubu yaba Michel watsindiye gutwara hegitari 30 muri 52 yemezaga ko ari iza Ngirira ndetse n’aba baturage nta wanditsweho ubu butaka, kikanaba kimwe mu bihangayikishije aba baturage guhinga ubutaka badafitiye ibyangombwa nk’abandi banyarwanda kandi barabutujwemo na Leta.
Kuba aba baturage batanditsweho ubu butaka ngo biranababangamira kuko badashobora kubwifashisha babutangaho ingwate muri banki ngo bahabwe inguzanyo babashe kwiteza imbere.
Umwe muri bo utashatse ko amazina ye atangazwa yagize ati “ Biratubabaza cyane kubona baratwimye ibyangombwa by’ubutaka twahawe na Leta, kugeza ubu nta banki yaduha inguzanyo kuko ubutaka butatwanditseho, ni ikibazo kitubangamiye cyane”
Ubu butaka abaturage babuhawe mu mwaka wa 1995 bahungutse bavuye muri Repubulika Iharanira Demokarasi ya Kongo, bakaba batuye mu gace kazwi ku izina rya Kabumba.


text:
Umusazi yatemberanye n’abandi basazi basa nk’aborohewe, batemberejwe n’abaforomokazi hariya i Ndera, nuko bageze kuri Petit séminaire i Ndera nyine, hirya yabo gato banyura ku banyeshuri bari muri sport, ariko cyane cyane umwe wari muri pompages, umusazi umwe aramwitegerezaaaaa biratinda, abandi baramusiga akitegereza ibyo uwo munyeshuri arimo, abandi bakebutse inyuma, babona yasigaye, umuforomokazi asubira inyuma kumuzana, niko kumubaza ibyo yarebaga byamutwaye, ati narebaga uy’umusazi uturenze, (atunga urutoki wa munyeshuri wikoreraga pompages yatwawe) ati buriya ntareba ko umugore yagiye cyera, akaba arimo kurongora umuyaga!!!😂😂
Urwenya
Advertisements


text:
Nyabihu: Abakuze 110 bigaga gusoma no kwandika bahawe impamyabumenyi
Mu murenge wa Jenda mu karere ka Nyabihu, abantu 110 mu batari bazi gusoma no kwandika bagannye amasomero mu tugari dutandukanye, bahawe impamyabumenyi kuri uyu wa 21/06/2012 nyuma y’aho bakurikiraniye amasomo More...
Kirehe-Abagera kuri 753 barangije amasomo yabo yo kwiga gusoma kubara no kwandika
Kuri uyu wa 21 Kamena 2012 mu karere ka Kirehe hatanzwe seritifika ku bantu bagera kuri 753 bitabiriye gahunda yo kwiga gusoma kubara no kwandika aho bavuga ko ubu More...
Nyamasheke: Abantu barenga ibihumbi bitanu bigishijwe gusoma, kwandika no kubara
Mu muhango wo gusoza itorero ry’igihugu ku rwego rw’imidugudu wabaye tariki ya 14/06/2012 abaturage barangije amasomo yo gusoma, kwandika no kubara bo mu murenge wa Karengera bahawe impamyabumenyi More...
Nyanza: Imihigo bihaye yo kwigisha abantu bakuze gusoma, kwandika no kubara yarenze igipimo
Imihigo akarere ka Nyanza gahagarariwe n’umuyobozi wako, Murenzi Abdallah kasinyanye n’umukuru w’igihugu Paul Kagame mu mwaka w’ingengo y’imali 2011-2012 kakiyemeza kwigisha abantu More...
Gisagara: Bashimishijwe no kumenya gusoma, kwandika no kubara
Abaturage bo mu karere ka Gisagara bahawe impamyabumenyi kuri uyu wagatandatu tariki ya 26 Gicurasi z’uko barangije kwiga gusoma, kwandika no kubara baratangaza ko bashimishijwe cyane no kuba barahawe More...
Ukwezi kwa gatandatu kurarangira abaturage bose bo mu ntara y’amajyaruguru bazi gusoma no kwandika
Guverineri w’intara y’amajyaruguru atangaza ko mu rwego rwo kurwanya ubujiji muri iyo ntara hafashwe ingamba ko ukwezi kwa Kamena 2012 kuzarangira abanyarwanda bo mu ntara y’amajyaruguru batari More...
Rwanda : Abanyarwanda barashishikarizwa kugira umuco wo gusoma
Hamwe mu masomero y’amashuri ibitabo babibika mu makarito N’ubwo u Rwanda rugaragaza intambwe rumaze gutera mu guteza imbere uburezi haba mukorohereza abana kwiga amashuri abanza n’ayisumbuye More...
Iburasirazuba barigisha abakuze gusoma no kwandika mu buryo budasanzwe
Abantu bakuru batazi gusoma no kwandika mu Ntara y’Iburasirazuba bagiye kwigishwa gusoma no kwandika mu buryo budasanzwe, aho ADRA ivuga ko izakoresha uburyo bwo kubigisha ibifitanye isano n’ubuzima More...
Gisagara: Hatanzwe impamyabumenyi ku bantu bize gusoma, kwandika no kubara
Mu karere ka Gisagara biyemeje ku rwanya ubujiji aho buva bukagera bashyiraho amashuli agenewe kwigisha abantu bose batazi gusoma no kwandika, bamwe muri bo rero bakaba bayarangije ndetse bakabiherwa n’impamyabumenyi. Kuri More...
Cyanika: Abasigajwe inyuma n’amateka bari kwigishwa gusoma no kwandika
Umunyamabanga nshingwabikorwa w’umurenge wa Cyanika mu karere ka Burera aratangaza ko mu rwego rwo gukomeza guteza imbere abasigajwe inyuma n’amateka bo muri uwo murenge hagiyeho gahunda yo kubigisha More...


text:
Niba ufite ikibazo cyo kugona dore uko wabyirinda
Ku Isi hari umubare munini w’abantu bagona cyane cyane abagabo. Muri bo, abenshi nta ngaruka bibagiraho uretse kubuza bagenzi babo gusinzira, ariko rimwe na rimwe bishobora guteza ibibazo ku buzima.
Uretse kuba kugona byatera ibibazo kubuzima bw’umuntu, binabangamira cyane ababa bararanye niwo muntu ugona.Uretse kubangama kandi hari igihe bitera ubwumvikane buke hagati y’abashakanye, bikaba byanabaviramo gutandukana mu buriri.
Wowe ufite ikibazo cyo kugona dore uko wabyirinda:
Kwirinda kugona bikorwa umuntu akuraho impamvu zishoboka zibimutera. Ku mpamvu z’ibibazo by’amazuru, byaba byiza umuntu agiye kwa muganga w’inzobere mu kuvura indwara zo mu mazuru, mu muhogo no mu kanwa.
Izindi ngamba zo gufata harimo kureka inzoga nijoro, no kwirinda imiti yongera ibitotsi. Kugabanya ibiro na byo bishobora gukemura ikibazo cyo kugona. Iyo umuntu agona kandi ni byiza ko ahindura uburyo aryamamo, kuko inshuro nyinshi umuntu agona iyo aryamye areba hejuru.
Iyo kugona bikabije, cyangwa se ikibazo cyo guhera umwuka umuntu asinziriye kigaruka kenshi, ni ngombwa gutekereza ku kubagwa. Iyo umuntu abazwe kubera kugona muganga agabanya imwe mu myanya y’ubuhumekero yo mu muhogo.


text:
« Umuherezagitambo mukuru wese atorwa mu bantu kandi agashyirirwaho gufasha abantu mu mubano wabo n’Imana […] Ntawiha ubwe bwite icyo cyubahiro, ahubwo gihabwa uwo Imana ibihamagariye, kimwe na Aroni.» (Abahebureyi 5,1.4) Aya ni amwe mu magambo akubiye mu isomo ryasomwe ku Cyumweru i Muhura ubwo hatangwaga Isakramentu ry’Ubusaserdoti kuri Diyakoni Emile Bienvenu HAKIZIMANA uvuka muri santarali Giti y’iyo paruwasi tumaze kuvuga; ni ku wa 19 Kanama 2012.
Ni umuhango wayobowe na Nyiricyubahiro Musenyeri Servilien NZAKAMWITA, Umushumba wa Diyosezi ya Byumba, mu Isengesho Rikuru guhera i saa yine z’igitondo. Ibi birori byari byitabiriwe n’Abihayimana b’ingeri zose, kimwe n’imbaga nyamwinshi y’abakristu baho, tutaretse n’abashyitsi bavuye hirya no hino. Erega ni mugihe, kubera ko hari hashize igihe nta musaserdoti kavukire ka Muhura wakiriye iyi ngabire ya Nyagasani ; dore ko baherukaga nyakwigendera Padiri Félicien RURANGANGABO watabarutse nyuma y’umwaka umwe gusa abuhawe, ni muri 2004, azize impanuka y’imodoka : « Imana imwakire mu bayo kandi imwiyereke iteka, aruhukire mu mahoro.» Baracyacyeneye impozamarira! Padiri Emile abaye ubuheta i Muhura mu gihe iyi paruwasi imaze imyaka 44 ivutse ; ni ibyishimo kubanyamuhura ! Abakristu-gatolika ba Muhura bagera ku 49.575 bari mu masantarali 9 : MUHURA, GASANGE, NGANGE, NYAGASOZI, BUGARURA, BULIMBI, MWENDO, SHYANDA na GITI. Ababikira ni 14, abasaserdoti ni 2. Abapadiri bayiyobora kuri ubu n’abapadiri b’Umuryango w’ABABARINABITE (Pères Barnabites): Mario-Marie FALCONI, Epaphrodite GAFARANGA na Pascal BYAMUNGU uyobora Ecole Secondaire de Muko.
Ijambo padiri Emile Bienvenu HAKIZIMANA yavuze ku munsi yahaweho ubupadiri rikubiye mu gushimira, n’ubwo hari ibyo agikeneye ku mbaga y’abemera atumweho. Koko ubusaserdoti ni ingabire ikomeye, yayindi ihabwa umugabo igasiba undi! Uguhimbarwa k’umusaserdoti mushya akenshi kugaragarira mu gushimira. Ni nako Emile Bienvenu yateruye asingiza kandi anashimira Imana yo Nyirububasha n’ubushobozi. Ni koko ishema rya muntu arikesha Uhoraho, kandi natwe twese ni uko; dore ko inzira ya muntu ari amayobera!
Mu gutangira ijambo yageneye ibirori bye, yasabye buri wese kwibuka, kuzirikana no gusabira nyakwigendera padiri Félicien RURANGANGABO watabarutse nyuma y’igihe kitarenze umwaka ahawe ubupadiri, kandi yari we mfura ya Muhura mubapadiri kavukire.
Yakomeje gushimira ababyeyi be, abapadiri n’inshuti bamubaye hafi mu rugendo rumugejeje ku bupadiri, by’umwihariko Nyiricyubahiro Musenyeri Servilien NZAKAMWITA. Yatekereje ku ngabire y’ubusaserdoti ahawe, maze abwira imbaga y’abari mu birori bye ijambo rirambuye kandi rikubiyemo ubutumwa bwihariye; ni muri aya magambo akurikira: « Bavandimwe, iri sakramentu mpawe ni ingabire ihabwa umugabo igasiba undi (nk’uko umwepiskopi wacu akunda kubivuga), ni impano y’ikirenga! Ubusanzwe ntiyakagombye guhabwa umuntu n’ubumuntu bwe! Uzi guhamagara Yezu akaza, icyari umugati na divayi bigahinduka Umubiri n’Amaraso bya Yezu; umurimo n’Abamalayika batashobora! Uzi kuba ikiraro gihuza Imana n’abantu? Uzi kuba umuyoboro w’ingabire z’Imana ku bantu? Uzi kuba umuyakigega w’Imana! Ubwo se ibyo byashingwa umuntu? Ubu ndinde Nyagasani Uhoraho ngo ube ungiriye iki cyizere?
Koko Dawe ni ko wabyishakiye! Bavandimwe, aya mabanga tuyatwaye mu tweso tumeneka ubusa! Nimunsabire kuba umushumba utarumanza izo ashinzwe, munsabire kuba umusaserdoti mwiza wizihiye Imana n’abantu. Mudufashe kubafasha kwamurura ibyonnyi byibasiye abatorewe uyu murimo w’ikirenga. Shitani azi amayeri menshi : hari igihe iza yihinduye umuntu, maze abo dutumwaho, aho kutubera isoko y’ibyishimo, bakatubera ibuye ry’urutsitariro. Mudufashe gushishoza no kureba kure kugira ngo tubahe ibyo twemerewe kubaha, tubime ibyo tutemerewe kubaha! Mudufashe gukomera k’ubupadiri bwacu no kuburwanaho. Mwidufasha kwandagara, nimudufashe kwirundarunda; kuko iyo twandagaye ni igisebo kuri twese abakristu! Ese waseka umubyeyi wawe ubonye yambaye ubusa? Kugenza gutyo ni ubusazi, ndetse ntaho bitandukaniye no kurira igiti, ukicara ku ishami ryacyo hanyuma ugatangira kuritema unaririho! Nimudusabire natwe turabasabira. » Yasoje ashimira abitabiriye ibirori kandi abasaba isengesho mu butumwa bushya butoroshye atangiye; ari nako yitura Imana ati: « Nyakira Nyagasani, ndakwiyeguriye wese ubuzima bwanjye bwose mbushyize mu maboko yawe, ngusabye kumba hafi! »
Padiri Emile Bienvenu ni uwa karindwi uhawe ubupadiri muri uyu mwaka muri Diyosezi ya Byumba, akaba ari nawe ushoje icyiciro. Ni imwe mu mbuto Kiliziya gatolika mu Rwanda ndetse no ku isi yose isaruye ! Turasabwa twese gufasha abo basaserdoti uko ari barindwi binjiye mu rwuri rwa Nyagasani muri Diyosezi ya Byumba, kimwe n’ab’ahandi ku isi yose. Umusaserdoti ni impano ikomeye ku bantu ; ni Yezu ubwe wegereye abemera bose, ndetse n’abagihuzagurika mu kwemera. Padiri mukuru Mario FALCONI, wasazwe n’ibyishimo byo kubona umwe mu bana yigishije ahawe ubupadiri, asanga Yezu Kristu agomba gukuzwa iteka ryose, agakuzwa no mubo yitoreye : « Abasaserdoti». Ni uwo munezero wamuteye gusingiza Imana mu ndirimbo, aho yifashishe “Magnificat.”
Mu gusoza, Umwepiskopi yishimiye umusaruro yabonye muri uyu mwaka, harimo n’ituro ry’Abanyamuhura yifuriza gusubuza ingobyi i mugongo. Ariko kandi arakangurira ababyeyi kubyara abana bakabarera neza banagamije kugira abo batura Imana ho ituro riyinogeye ; baba ababikira, abafurere cyangwa se abapadiri. Abwira abakristu ati nziko mukunda abasaserdoti kandi ko mubashaka, none rero nimubabyare mubature Imana. Aha yagize ati : « Imana yarabadabagije ibaha kubyara hungu na kobwa, namwe nimuyihe muri abo yabahaye ! » Yakanguriye urubyiruko gukomeza gutega amatwi ijwi ry’Imana ngo babashe kumva aho ibahamagara, by’umwihariko kuyibera abasaserdoti. Yewe, ntahwema guhamagarira abamaze gutera intabwe igera kuri Altari gukomera ku masezerano yabo bihatira gutanga urugero rwiza k’urubyiruko, ku buryo byabatera nabo inyota yo kwiyegurira Imana; byose bigamije kunogera Imana mu butungane no guharanira ubutagatifu. Yasoje atanga ubutumwa ku basaserdoti bashya ndetse n’abasanzwe ba Diyosezi ya Byumba. Abashya batumwe aha hakurikira : Augustin NZABONIMANA na Emile Bienvenu HAKIZIMANA (Petit Séminaire de Rwesero), Noël NGABONZIZA (Paruwasi Rukomo), Emile DUSENGUMUREMYI (Paruwasi Rwamiko), Cyprien HAVUGIMANA (Paruwasi Byumba), Théophile TWAGIRAYEZU (Paruwasi Nyagahanga), Wetaase Joseph BUKENYA (Paruwasi Mutete). Tubifurije ubutumwa bwiza bose, Nibagire impagarike n’ubugingo !
«Nzashimira Uhoraho igihe cyose, ibisingizo bye bizahora ubudahwema mu munwa wanjye. Ishema mfite ryose ndikesha Uhoraho, ab’intamenyekana nibabyumve maze bishime. » (Zaburi 33, 1)
Nyiricyubahiro Musenyeri yasoje ibirori aha abakristu umugisha wa gishumba!
Fratri Faustin SENZOGA, Byumba


text:
Iyo umuntu ari mu butayu, Imana iramurinda mu buryo budasanzwe kugeza igihe agera ku byo yifuza. Iyo ubayeho wubaha Imana muri ducye ufite, bigufasha no kuzashobora kubaho muri byinshi ucyiyubaha.
Ibyaha byinshi biri gukorwa muri iyi minsi; ni ibyaha by’umurengwe: iyo umuntu ahaze atangira gutekereza ubusambanyi, kunyunyuza imitsi abakene, kwikunda, kuburira Imana umwanya. Nk’uko Pastor Desire abivuga, ngo Imana ntiha abantu bene ubu butunzi kugira ngo bayijye kure.
“Ntabwo Imana ibyo iduha iba ishaka ko biyisimbura. Iba igira ngo ikomeeze gufata umwanya wa mbere muri twe, hanyuma yishimire kuduha umugisha.”
“Iyo umuntu abaye umukire yubaha Imana, yo iba yungutse umukozi mu bwami bwayo. Ariko iyo umuntu atunganiwe ntiyubahe Imana, Satani na we ahita amukoresha.Nawe ibyo Imana yaguhaye, ujye ubikoresha mu kuyubahisha.”
“Amashuri wiga nuyarangiza, ugakira, ugakoresha abandi, uzakomeze kubaha Imana: Imana izakomeze kuba iyambere mu buzima bwawe.” Ijambo agenera abakristu ku bijyanye no kudashukwa n’ubutunzi ni iri.
“Numara kurya ugahaga, ukamara kūbaka amazu meza ukayabamo, inka zawe n’imikumbi yawe, n’ifeza zawe n’izahabu zawe n’ibyo ufite byose bikaba bigwiriye, uzirinde umutima wawe we kwishyira hejuru, ngo wibagirwe Uwiteka Imana yawe yagukuye mu gihugu cya Egiputa, mu nzu y’uburetwa” Gutegeka Kwa Kabiri 8:12-14.


text:
- Ifashishe ibiryo byo mugace utuyemo nk’ibigori,millet, guinea corn.
- Gura intungamubiri zibura, nka vitaminicyangwa ibyubaka umubiri biri muri ako gace. Ibihingwa bigomba kuba isoko ya vitamini n’imyunyu kandi byoroheye urwungano ngogozi.
- Hinduranya ibiryo bitewe n’ibihari, ubwiza n’igiciro.
- Gabanya umubare w’inyoni mu gihe cy’ubushyuhe no mugihe ibiryo byahenze cyane.
- nuhindura ibiryo n’ingano yabyo, buri gihe bikore gahoro gahoro kandi ducye.
- Vanga ibiryo cyane kuburyo bias kandi uvanga ducye ducye.
- Ifashishe ibikoresho biri muri ako gace nko guteka, cyangwa kwifashisha udukarito mu gupima ibiro by’ibiryo.
- Bika ibiryo ku kintu kiri hejuru hatagera ubukonje.
- Irinde ku injira kw’imbeba n’ubundi bwoko bw’inyoni bishaka kujya mu bubiko bw’ibiryo.
- Izere ko hari umwuka uhagize munzu y’ububiko kugira ngo ibiryo bitazakonja.
- Ntukifashishe ibiryo biboze n’ibyatakaje ibara.
- Buri gihe zihe amazi no mugihe bikenewe ushobora gushyiramo imiti kugira ngo zigire ubuzima bwiza.


text:
UBWIZA
Luka 9:28-36 “…Abantu babiri bavugana na we, ari bo Mose na Eliya, baboneka bafite ubwiza bavuga iby’urupfu rwe, urwo agiye kuzapfira i Yerusalemu…Ijwi rivugira muri icyo gicu riti “Nguyu Umwana wanjye natoranije mumwumvire.” Iryo jwi ricecetse babona Yesu ari wenyine,”…
Igihe bari bahagararanye na Yesu ku musozi wo guhindurirwaho, Eliya yashushanyijwe nk’ abahanuzi naho Mose ku rundi ruhande yerekanwa mu ishusho y’amategeko. Mu kanya gato cyane abo bose barabuze hasigara Yesu gusa, kuko ashimangira amategeko n’ubuhanuzi. Nyuma ijwi ry’Imana Data ryumvikanye rihamiriza umwe wenyine ukwiriye kuramywa kandi uwo ntiyari Mose cyangwa Eliya ahubwo yari Yesu Kristo.
Mose na Eliya bo mu isezerano rya kera bari bameze nk’ibyerekezo biyobora k' Umucunguzi w’umwana w’umuntu nyiri zina. Ntidukwiye kugarukira ku byapa bituyobora aribyo bishobora kuba amadini yacu, amazina twahawe ahubwo dukwiye kugera kure, ku isoko nyayo y’agakiza ariyo Yesu Kristo Umwami ubwe.
Ibyanditswe byose waba ufite igihe cyose udafite Yesu ntacyo byakugezaho keretse wizeye Yesu Kristo.
2 Petero 1:16-18; “Burya ntitwakurikije imigani yahimbwe n’ubwenge, ubwo twabamenyeshaga imbaraga z’Umwami wacu Yesu Kristo no kuzaza kwe, ahubwo twiboneye n’amaso yacu icyubahiro cye gikomeye, kuko yahawe n’Imana Data wa twese ishimwe n’icyubahiro, ubwo ijwi ryavugiraga mu bwiza bukomeye cyane rimubwira riti “Nguyu Umwana wanjye nkunda nkamwishimira.” Iryo jwi twaryumvise rivugira mu ijuru, ubwo twari kumwe na we kuri wa musozi wera.”
Ntushobora guhamya ubwiza utigeze ubamo, niyo mpamvu tugomba gusaba Imana ikatwereka ubwiza bwayo kugirango tubashe kugaragaza impinduka mu batuzengurutse. Abatuzengurutse bashobora guhindurwa n’abahinduwe by’ukuri n’ubwiza bw’Imana.
1Petero 4:14 ; “Ubwo mutukwa babahōra izina rya Kristo murahirwa, kuko Umwuka w’ubwiza aba kuri mwe, ari we Mwuka w’Imana.”
Yesu yasubiye mu ijuru ariko Umwuka we ntiwasubiranyeyo nawe, ahubwo Umwuka w’Imana ariwo Mwuka w’Ubwiza yaramanutse ngo agumane natwe ubudasubirayo kandi yazanye ubwiza bw’Imana ku bamwizeye. Mbere yo gusubira mu ijuru kwa Yesu Kristo, ubwo bwiza bwariho. Nuko rero, nkuko Kristo atahindutse n’ubwiza bwe nabwo ntibwahindutse.
Kugeza iki gihe, aho ubwo bwiza bugaragaye, ubwoba, agahinda, urujijo cyangwa uburwayi ubwaribwo bwose burahunga, kuko ubu Bwiza buzana ukubaho kw’ijuru.
Uyu munsi nta kindi kintu ukeneye, yaba idini cyangwa igifatika icyaricyo cyose ibyo byose nta mpinduka zifatika bizana mu buzima bwawe; ahubwo ukeneye gusabana n’Umwami w’ubwiza, Yesu Kristo ubwe nicyo ukeneye kandi bitanga amahoro asaga mu mutima n’umunezero mu buzima.
Umwanditsi


text:
Abagabo si bo bagira ibyo bakunda ku bagore gusa, ahubwo hari n’ibyo abagore bakunda ku bagabo, aho usanga hari bimwe na bimwe bahuriyeho. Nk’uko bisanzwe hari imico y’abantu bamwe na bamwe abandi bakunda ndetse bakaba banayigana, bitewe n’uko babona kuba hamwe nabo byabashimisha.
Niyo mpamvu hari imico myiza abagore baba bifuza ku bagabo babashatse.
1. Abagore bakunda umugabo ubabwira neza (ubasingiza/imitoma)
By’umwihariko umugore iyo umugabo amubwiye nabi ahita yibwira ko umugabo abikoreye impamvu. Nk’uko abagore ari abantu basesengura cyane kandi amaranga mutima yabo akaba aba hafi cyane, iyo umugabo amubwiye nabi yibaza ko hari abandi abwira neza, kuko niba atamubwiye neza ari uwo bashakanye nta n’undi yabwira neza.
2. Abagore bakunda umugabo ubabwiza ukuri.
Abagore cyangwa abakobwa ntibakunda umugabo utababwiza ukuri. Kuko iyo umugabo amubwiye cyangwa akamwizeza ikintu runaka, umugore we arabizirikana, ahubwo agasigara areba niba koko ibyo wamubwiye ari ukuri. Iyo asanze uri umugabo uvuga amagambo menshi ukagera aho wibagirwa ibyo wamubwiye ntashobora kukugirira icyizere, kabone n’iyo wamubwira umwizeza ko wisubiye ho ntashobora kukwizera.
3. Abagore bakunda umugabo utabavunisha
Igihe cyose umugabo abwira umugore we ko imirimo y’urugo ari iye cyangwa ngo gahunda zimwe na zimwe zireba umugore gusa ntabwo ari byiza kuko bibangamira umugore cyane. Aha twavuga nk’aho umugabo ahora abwira umugore ko abana ari abe, igihe umugore atari mu rugo kandi umugabo ahari ; akaba atabwira umukozi ngo akorere abana isuku, ahubwo umugore yataha akamubwira ngo reba uko abana bawe basa, umaze iki ? Niba rero uri umugabo ukaba wajyaga ubikora wumva ko uri mu kuri, gerageza ubigabanye kuko abagore babyanga urunuka.
4. Abagore bakunda umugabo ubaha impano zitunguranye (Surprise)
Bikundira umugabo ubaha kado (Impano, gift), bituma umugore agirira umugabo icyizere gihambaye, kuko aba abona ko umugabo aho ari hose amutekereza.
5. Abagore bakunda umugabo ubitaho (ubatetesha)
Bakunda umugabo ubitaho igihe cyose bari kumwe. Ibi ni ibintu bishimisha abagore cyane kuko iyo umugabo yeretse umugore ko amukeneye cyangwa ko ashaka kuba hamwe nawe, bituma umugore nawe akora ibishoboka byose ngo ashimishe umugabo we. Niba utabikoraga, gerageza ujye wereka umugore wawe ko umwitayeho ndetse ukeneye n’ibiganiro bye kuko abagore barabikunda cyane. Ikintu gishimisha umugore cyane ni ukumva umugabo ahora amubwira ko amukunda.
6. Abagore bakunda umugabo ubitaho (ku bwiza)
Bikundira umugabo ubitaho ku bijyanye n’ubwiza. Ni ukuvuga ko umugore wese aho ava akagera akunda umugabo umenya ko umugore akeneye kwambara neza, gukoresha umusatsi, ndetse no kumenya ko abana nabo bagomba gusa neza. Nk’uko bakunze kubivuga ko urugo rugaragarira ku mugore.
7. Abagore bakunda umugabo ubatega amatwi
Abagore ntibakunda umugabo utabatega amatwi, cyane mu gihe urimo kuganira n’umugore wawe, ni byiza kumutega amatwi ukamwereka ko ibyo arimo kukubwira bikubaka kandi wishimiye kuganira na we ; n’iyo waba wumva udashaka kubyumva ugomba gukora uburyo bwose umwereka ko ushaka kumwumva.
8. Abagore bakunda umugabo udasesagura
Iki ni ikintu kibangamira abagore mu mibanire yabo n’abagabo babo, aho usanga abagabo kubera kutamenya cyane ibikenewe mu rugo nk’umugore, iyo umugore abonye umugabo asesagura biramubabaza, akabifata nk’aho udashaka ko urugo rwanyu rutera imbere. Nti mubyumve nabi, ntabwo ari ukuvuga ko abagore babarira cyangwa bagenzura umutungo (amafaranga) w’abagabo babo, ahubwo namwe mwagombye kugira aho mugarukira ntimurengere.
9. Abagore bakunda umugabo utabaca inyuma
Ni ukuvuga igihe cyose umugore abonye ibimenyetso bimugaragariza ko umugabo ashobora kuba amuca inyuma, ntibimushimisha. Aha twavuga nk’igihe umugabo ahora atanga ingero ku bandi bagore, abwira umugore we imyambarire y’abandi, imisatsi, uko abandi bagore bafata abagabo babo neza, bigatuma umugore atekereza ko umugabo amuca inyuma. Ibi rero abagore ntibabikunda na gato, niba wajyaga ubikora utabizi cyangwa se ubizi ariko utazi ko ari bibi wisubireho.
10. Abagore bakunda abagabo babagisha inama
Bikundira abagabo babagisha inama. Ni ukuvuga ko abagore bakunda cyane umugabo ubagisha inama igihe cyose hari ikintu runaka kigiye gukorwa mu rugo by’umwihariko iyo ari ibintu bifitiye urugo akamaro. Urugero nk’umugabo ashobora kuba ashaka kubaka inzu, agafata inguzanyo muri banki atabibwiye umugore ; nyuma umugabo akabwira umugore ko bagomba gutangira kwishyura banki, umugore agasanga ni bishya kuri we. Aha rero rwose abagore ntibibashimisha na gato ahubwo babyanga urunuka, kuko biranasenya nk’uko byagaragaye ko bisenya ingo zitari nke.
Niba uri umugabo cyangwa umusore ugerageze kwitwararika kuri ibi kuko abagore bagira amaranga mutima aba hafi ku buryo bishobora kugusenyera ugirango n’ibintu byoroheje, kuko abagore ni abantu basesengura cyane kurusha abagabo kandi bikaba bisiga bibababaje cyane bikanatuma batakariza ikizere abagabo babo.
1 Comment
-
NIBYO


text:
Ubuhamya: Uko natewe ubwoba n’ibizira abantu bakorana umurimo w’Imana
Ubuhamya: Uko natewe ubwoba n’ibizira abantu bakorana umurimo w’Imana
Yesu ashimwe bavandimwe muri Kristo Yesu, ngiye kubaha ubuhamya bw’ukuntu Imana yansuye, ikanganiriza impereyeho, ikanyereka ukuntu abantu bakorana umurimo w’Imana ibizira, bagashimishwa no kurimbisha umuntu w’inyuma, bakirengagiza uw’imbere kandi ari we uzabana n’Imana.
Reka tubanze dusome ijambo ry’Imana: Abefeso 2:10 “Kuko turi abo yaremye ituremeye imirimo myiza muri Kristo Yesu, iyo Imana yiteguriye kera kugira ngo tuyigenderemo.”
Nakijijwe miri 1999 mu kwezi kwa Kamena(June )itariki sinyibuka ariko nibuka ko hari kuwa gatanu. Naje kugenda nkura mu Mwuka, ngenda menya no gukorera Imana. Mu mwaka wa 2011 birumvikana ko nari maze gusobanukirwa byinshi mu nzira y’agakiza. Mu mirimo itandukanye nakoraga mu rusengero harimo kuba mw’itsinda ry’abaramyi, kuyobora gahunda kenshi mumateraniro mato n’amanini, kuba mw’itsinda ry’abinginzi mw’itorero, kuba umusemuzi w’indimi zitandukanye z’amahanga, kuba umuyobozi w’abadamu, kuba mu matsinda atandukanye ategura ibiterane binini ndetse n’indi mirimo yabonekaga mu bihe bitandukanye.
Birumvikana rero ko nta muntu mu rusengero waba muri iyi mirimo mvuze haruguru ataratojwe ngo agezwe k’urugero rwo gushobora gukorera Imana.
Rimwe ndi buyobore gahunda y’amateraniro, nari ndi mu rugo nitegura kujya kurusengero nk’uko bisanzwe, maze kwambara njya kwereba mu ndorerwamo (Mirror) kuko nyikunda cyanee….hahaha. Nari nambaye ikanzu ifite agakoti ,ndiho nireba kandi mbona narimbye nsa neza… numva ijwi rimbwira ngo ninkureho agakoti hanyuma nkambare gahindurije, ndabikora kuko nari maze kumenya ijwi ry’Umwuka Wera.
Rya jwi rirambaza riti ‘’nonese wagenda wambaye gutyo?’’ Ndavuga nti ‘’hoya.’’ Rirongera riti ‘’kubera iki utagenda wambaye gutyo?’’ Ndasubiza nti ‘’birasa nabi’’, hariho indoro nyinshi , ibara ntabwo rikeye kandi abantu banseka, bakibaza icyo nabaye!! None iryo jwi rambwira riti ‘’ngaho ambara uko byaba ari byiza abantu batakwibazaho.’’ Ndabikora , maze nambara neza bitari impindurize.
Ijwi rya Mwuka Wera rirambaza riti ‘’nonese ko warimbye ugiye kuyobora amateraniro y’ubwoko bwanjye, ubu uwaguhinduriza umuntu wawe w’imbere akawushira inyuma, wakomeza ugashishikazwa no kuyobora gahunda? Ese ye nkubaze , uko usa neza inyuma niko usa neza n’imbere? Nkomeze nkubaze ko abakubona bakwita umukozi wanjye (w’Imana) ukijijwe, aharaho babonye impindurize yawe bakomeza kukwita umukozi wanjye (w’Imana)?
Ako kanya narihindurije koko ndireba, nshuti z’umusaraba nababajwe cyane no kubona uko nsa imbere!!!! Nigiriye agahinda kenshi, nahise mbona uko ndi mubi peeee , nahise nkonja cyane…..
Kuko nagombaga kujya kuyobora ntari bubireke, narakomeje njya ku rusengero, ariko mu nzira ndi mu modoka kuko nari nitwaye mu modoka yanjye, nakomeje kugirana ikiganiro na rya jwi, ngeze ku rusengero nasabye ko undi muntu yayobora gahunda, nabo bambonye uko nasaga kubera amarira menshi barabyemeye. Ariko ntibyambujije kujya mu baramyi kugira ngo mpimbazanye Imana nabo.
Bavandimwe nagize amateraniro mabi cyane mu buzima bwanjye kuva nabaho! Imana yantije amaso nshobora kubona impindurize z’abantu benshi bari mu murimo w’Imana nka njye, mbona ibiteye agahinda, ibyo byose byanteye kurira cyane mborogera Uwiteka ngo adutabare atubabarire. Nabona Yesu agiye kuza agasanga twanduye nk’uko nibonaga ndetse n’abandi nabonaga bikantera agahinda kenshi. Ndashima Imana ko Yesu atagarutse icyo gihe…
Nabwiwe ibi bikurikira:
- Kurushaho kurimbisha umuntu w’imbere kuko niwe Imana ishaka, akandi niwe uzabana n’Imana.
Kwita cyane uko Imana ikubona kurusha uko abantu bakubona.
Guharanira gushimwa n’Imana kurusha gushimwa n’abantu.
Kumenya ko dukorera Imana izi byose, ibona byose , ituzi neza , si umwana w’umuntu tubeshya.
Kumenya ko imirimo yacu izacishwa mu muriro, twitonde itazaba amashara igashya igakongoka kandi twaravunitse cyane…
Kumenya ko iherezo rya byose riri bugufi, kandi buri muntu wese azahembwa ibihwanye nibyo yakoze.
Imana idufashe cyane, buri wese yihindurize (yisuzume) .
Imana ibampere imigisha myishi.
Ngabire Sharlon


text:
Ba Gitifu b’imirenge ibiri yo muri Nyagatare beguye
Gakuru James wayoboraga Umurenge wa Katabagemu na Dusabemungu Didas wayoboraga Umurenge wa Mimuli muri Nyagatare beguye ku mirimo yabo.
Abo bayobozi beguye nyuma y’amasaha make Guverineri mushya w’Intara y’Iburasirazuba, Mufulukye Fred avuye gusura abaturage bo mu Murenge wa Katabagemu.
Amakuru yo kwegura kw’abo Banyamabanga nshingwabikorwa yamenyekanye ku gicamunsi cyo kuri uyu wa gatatu tariki ya 13 Nzeli 2017.
Amakuru agera kuri Kigali Today avuga ko bandikiye amabaruwa umuyobozi w’Akarere ka Nyagatare bamumenyesha ko beguye ku mpamvu zabo bwite.
Bivugwa ko Gakuru, Gitifu w’Umurenge wa Katabagemu yasiragizaga abaturage, adakemura ibibazo byabo.
Ibyo byumvikanye ubwo Guverineri Mufulukye yagiranaga inama n’abaturage b’uwo murenge ku itariki ya 12 Nzeli 2017.
Yagejejweho ikibazo cy’umuturage wavuze ko we n’abagenzi be bane bamaze amezi agera ku 10 basiragizwa n’ubuyobozi bw’uwo murenge, bishyuza amafaranga bakoreye ku rwunge rw’amashuri rwa Katabagemu mu mwaka wa 2013.
Gakuru asabwe ibisobanuro yavuze ko abo baturage banze gufata amafaranga yabo nkana kuko ngo bifuzaga menshi ugereranije n’ayo bari bandikiwe ku rupapuro rw’ihemba.
Guverineri Mufulukye yatangaje ko abayobozi barangarana abaturage, ntibakemure ibibazo byabo batazihanganirwa.
Dusabemungu, Gitifu wa Mimuli wabanje kuyobora Umurenge wa Katabagemu agasimburwa na Gakuru, we bivugwa ko yihaye ku ngufu ubutaka bwari bugenewe irimbi.
Dusabemungu we ahamya ko ubutaka bamushinja ari ubwa murumuna we kandi akaba yarabuhawe mu buryo bwemewe n’amategeko.
Ibitekerezo ( 6 )
Hari umukozi wamukozi womunzego zimwe zabikorera wamazeho abantu fr(ruswa)najye nayimuhaye kdi arikunyaka nindi none mwapfasha kukigeza kubabishinzwe?murakoze
Umuyobozi wakarere ka Nyagatare akurikirane ibikorwa remezo cyane Valley dams aho ubutaka byagenewe ibyo bikorwa remezo bwasatiriwe ahandi bukazitirwa abayobozi bibanze barebera.
Ingero: 1. Umurenge wa Tabagwe, akagari ka gitengure dam iri kwa Krekezi.
2. Umurenge wa Karangazi, akagari ka Kamate, dam irikwa Mutini.
Inzego zibikurikirane zirebe uruhare rwinzego zibanze zihegereye.
Governor natabare abaturage b’umudugudu wa Kibondo, Akagali ka Simbwa, Umurenge wa Kabarore, Akarere ka Gatsibo baguze ubutaka n’Akarere ka Gatsibo aho ngo bagombaga kubaka model village muri 2012 kugeza ubu ntabyangobwa barabona kandi Inama Njyanama yasabye ko babona ibyemezo ariko Ushizwe ubutaka na Mayor barimo kubivanga vanga, iyi message muyireke itambuke turabasabye. Iki kibazo cyanageze kwa Governor ucyuye igihe Kazaire Judith mukwezi kwa 1/2017 ariko yaratarasubiza
Ababishinzwe bagerageze basimbuze abo bayobozi bagiye. kuko kubura kumwe mu bayobozi bidindiza service cyane!! nkuwo murenge wa mimuli niho maze imins mba ark nta noteri ugira ugasanga birabangamye ku muntu ukeneye service itangwa na noteri.
iyi nkubiri yiyegura ry abagitifu ko itari herutse. cyangwa nabo batangiye kuvumburwamo ibifi binini gusa ababishinzwe bage bihutira kuziba icyuho cyabo baba basezeye kuko imirimo imwe nimwe k imirenge ishobora kudindira
Nirimnabwiye ukuzi wahantu hamwe wamazeho abaturage frw abasa zaruswa,nabasabaga ko mwampuza mabashinzwe kuyi rwanya.kuko ndi mubo yayatse akaba arikunsaba nandi


text:
“(a) Ubwami bwawe buze, (b) Ibyo ushaka bibeho nkuko biba mu ijuru” Matayo 6 :10.
Intamabara turwana ibera mu isi y’umwuka. Bishoboka ko wugarizwa n’amakuba kandi utayareba. Ariko ukumva ikirere cyose kirafunze, waryama ukumva urarushye, ukarota imbwa, ukarota upfa, kuko uba urwanira mu isi y’umwuka.
“Kuko tudakirana n’ab’inyama n’amaraso, ahubwo n’imyuka y’abantu ho mu ijuru” Abefeso 6:12.
Natwe dukwiriye gukorana n’ijuru, kuko impamvu ibyo dusaba kenshi bidasubizwa ni uko dusaba ibyo ijuru ritagize icyo rivugaho. Dukwiriye kandi gusinyisha ibyacu mu ijuru mu buryo bwo kwizera. Urugero, Ambassade ya Amerika mu Rwanda iyoborwa n’amategeko ava muri Amerika. Natwe turi intumwa mu cyimbo cya Kristo, ariko ntitwumvira amategeko y’ijuru. Kuki tutayumvira?
Ubwami bw’ Imana bumeze nka karungu mu mahwa (Indirimbo ya Salomo 2:2). Dufite ibintu byinshi byadutsikamiye bitubuza kumvira Imana: isi, Satani, umubiri. Bituma tutumva ijwi ry’Imana. Kwizera kwacu gushingiye ku byo tureba.
Eliya yabayeho akorana n’ijuru, azi umugambi w’Imana ku buzima bwe. Aravuga ngo imvura ntizongera kugwa kugeza igihe nzabitegekera (1 Abami 17:1) Hari ibyo natwe dukwiriye gutegeka. Yesu ati “Icyo muzaboha mu isi, no mu ijuru kizaba kiboshywe” Matayo 16:19. Kuba mu ijuru mu buryo bwo kwizera bifite inyungu:
Ku mibereho yacu: abantu beshi bashaka kujya i Burayi gushaka ubuzima. Natwe twinjire mu ijuru mu buryo bwo kwizera, tubohoze imigisha yacu yaboshywe (Gutegeka kwa kabiri 28: 1-14). Nugira umwete wo kumvira Imana yawe, iyi migisha yose izakuzaho ikugereho.
Ibyiringiro byacu tubifite nk’igitsikamutima (Abaheburayo 6:19), kuko ubugingo bwacu buhishanywe na Kristo ku Mana.
Iyindi nyungu yo kuba mu ijuru mu kwizera, Imana idukiza imitego ya Satani (Imigani 1:17). Umuntu yaba arushywa n’ubusa gutega umutego ikiguruka kiwurora. Isi yose igizwe n’imitego (2 Abakorinto 10:4-6). Kuko intwaro zacu zisenya ibihome. dukubita hasi impaka, dufata mpiri n’ibitekerezwa mu mutima y’abantu.
Abantu bagiye mu ijuru mu buryo bw’umwuka bahinduye ibintu:
Esiteri amenye itegeko ko Abayuda bagiye gupfa, yategetse ko Abayuda bose basenga (Binjira mu ijuru mu kwizera bahindura ibintu) Esiteri 4:16.
Hezekiya atewe n’ingabo ahita asenga, abaza icyo ijuru ribivugaho, atabaza Imana yemera kumutabara.
Daniyeli asengera ubwoko bwabo imyaka myinshi, baratabarwa bava mu bunyage (Daniyeli l:9).  Petero ab’itorero bamenye ko yafunzwe, bajya mu ijuru mu mwuka guhindura ibintu. malayika aramufungura (Ibyakozwe n’intumwa 12: 1- 19).
Dukwiriye kumenya ko tuba mu bwami bw’Imana mu kwizera, kandi ko tudafite imibereho nk’iy’ab’isi kuko twe indangamuntu yacu iri mu ijuru. Turi abana ba Aburahamu mu kwizera, tuvukana na Yesu ku bw’amaraso ye kandi abamwemeye bose yabahaye imbaraga zibahindura kuba abana b’Imana.
Ntiwifate nk’abandi kuko nta wagutera inkunga ngo ube icyo utazaba cyo, kandi n’aho isi yose yahaguruka ntiyakubuza kuba icyo Imana yategetse ngo ube cyo.
Isi yose igizwe n’ibibazo. Muze twimuke tube mu ijuru mu kwizera, tuzabaho mu buzima ab’isi batabamo kuko mu isi ikibazo gisimburwa n’ikindi ariko mu ijuru ho bihora ari amahoro. Kandi ibyo tureba mu isi bidashoboka, nitujya mu ijuru mu kwizera bizashoboka.
Urugero: Ni gute umuntu asengera umurwayi wa Sida agakira. Science ntiyemera ko Sida ikira, ariko mu kwizera nta ndwara n’imwe Imana idakiza. Ikibazo ni uko twinjira mu bwenge bw’isi kuruta kwizera Imana. Abaheburayo 11 handitswe ko abera ba kera baheshejwe no kwizera kuzimya umuriro waka, gukira intare, kwambuka inyanja itukura, bakoze ibitangaza bikomeye, abarwayi babakozeho barakira...
Iyo urebye itorero ry’ubu wagira ngo Yesu yarahindutse, ariko ntiyahindutse. Uko yari ejo n’ubu ni ko ari, kandi ni ko azahora iteka ryose (Abaheburayo 13:8). Ikibazo ni uko byatunaniye kujya mu ijuru mu kwizera, ngo tugere ku migisha yacu. Reka ubwami bw’Imana buze mu buzima bwacu bwa buri munsi, Imana izerekana itandukaniro ryacu n’abandi (Malaki 3:18-19).


text:
Ruhango: ababyeyi barasabwa kuba hafi y’abari ku rugerero
Intore ziyemeje gukora ibikorwa bitandukanye  Intore ziyemeje gukora ibikorwa bitandukanye Umuyobozi w’akarere ka Ruhango, Mbabazi François Xavier, arasaba ababyeyi n’abayobozi mu nzego z’ibanze More...
Gicumbi – Intore zatangiye urugerero zisana inzu y’umukecuru utishoboye
Umutahira mukuru afatanya n’intore guhoma inzu y’umuturage Mu gutangiza urugerero rw’intore mu karere ka Gicumbi mu murenge wa Rubaya basannye inzu y’umukecuru utishoboye Ntawukirasongwa More...
Ngororero : Bakeneye kwigishwa indangagaciro z’ibanze n’izihariye mu karere
Bamwe batuye akarere ka Ngororero bagaragaza ko batarasobanukirwa icyo aricyo indangagaciro nyarwanda zaba i’zibanze abanyarwanda bahuriyeho bose cyangwa iz’ihariye akarere kifuza ko ziranga abagatuye. Mu More...
Ngororero : Bakeneye kwigishwa indangagaciro z’ibanze n’izihariye mu karere
Bamwe batuye akarere ka Ngororero bagaragaza ko batarasobanukirwa icyo aricyo indangagaciro nyarwanda zaba i’zibanze abanyarwanda bahuriyeho bose cyangwa iz’ihariye akarere kifuza ko ziranga abagatuye. Mu More...
Rulindo: urubyiruko 403 rurangije amashuri yisumbuye rwashoje urugerero.
Mu minsi igera kuri 4, urubyiruko rwo mu karere ka Rulindo rurangije amashuri yisumbuye ,bamaze bahabwa amahurwa  ku bijyanye n’urugerero bakoreraga hirya no hino muri aka karere, rugasozwa ku wa gatatu More...
Gatsibo: intore zirasabwa kwita ku ndangagaciro yo kubahiriza igihe
Umutahira w’Intore mu karere ka Gatsibo Umfuyisoni Bernadette Abatoza b’intore bo mu karere ka Gatsibo, barasabwa kwita ku ndangagaciro yo kubahiriza igihe nk’imwe mu ndangagaciro yatuma igihugu More...
Ngororero: Uburyo bushya bwo gutoza Itorero ry’Igihugu buzegereza indangagaciro abaturage
Nyuma y’uko hashyizweho uburyo bushya bwo gutoza intore zo ku rugerero, abatuye akarere ka Ngororero basanga bizatuma abaturage benshi begerezwa amahirwe yo gusobanukirwa n’indangagaciro na kirazira More...
Rusizi: Uburyo bwo gutoza intore zo kurugerero bugiye guhinduka
Kugirango ibikorwa by’intore zo kurugerero birusheho kugera kumubare munini w’urubyiruko rurangije amashuri yisumbuye  Abashinzwe ibikorwa by’uburezi mu karere ka Rusizi bafite imyaka y’amashuri More...
Rutsiro : Insigasiramuco 78 z’umurenge wa Mushubati zatangiye urugerero
Kimwe n’ahandi hose mu gihugu, mu karere ka Rutsiro na ho hatangijwe ibikorwa by’intore zo ku rugerero tariki 06/01/2014, by’umwihariko intore z’umurenge wa Mushubati zizwi ku izina More...
Ruhango: Igihembwe cya kabiri cy’urugerero cyatangiriye mu mirenge yose
Umuyobozi w’akarere ka Ruhango Mbabazi Francois Xavier atangiza icyiciro cya kabiri cy’urugerero Igihembwe cya kabiri cy’urugerero cyatangijwe n’intore zigera 1471 kuri uyu wa More...


text:
1937-2011 Imyaka ishize ari 74, Paruwasi ya Byumba imaze Ishinzwe. Guhera kuri ku cyumweru taliki ya 30 Ukwakira 2011, Abakirisitu batangiye urugendo mu myiteguro yo kwizihiza yubile y’imyaka 75 Paruwasi ya Byumba imaze ishinzwe. Nk’uko bigaragazwa mu mateka yayo, Paruwsi ya Byumba yashinzwe kuwa 28 Ukwakira 1930 ku musozi wa Munyinya ubu akaba ari muri Paruwasi ya Nyinawimana yibarutswe na Paruwasi ya Byumba. Ikaba yarashinzwe n’Abapadiri Bera bari baturutse muri Paruwasi ya Kiziguro. Nyuma iyi misiyoni yaje kwimurirwa ku musozi wa Buhambe wari imwe muri Santarali zari zigize Paruwasi ya Rulindo, bityo itangira kuyoborwa n’Abapadiri b’iyo Missiyoni. Nyuma yakomeje kwiyubaka ifashijwe n’imbaraga za Roho Mutagatifu, none ubu igeze mu gihe cyo guhimbaza yubile y’imyaka 75.
Ni muri urwo rwego Abakirisitu bahagarariye abandi mu Nama Nkuru ya Paruwasi ya Byumba, yateraniye mu rugo rushya rw’abapadiri ku wa 30 Ukwakira 2011, barebeye hamwe aho bavuye, aho bageze ndetse n’aho berekeza muri iki gihe cyose Paruwasi imaze ishinzwe. Kugirango imyiteguro no guhimbaza Yubile birusheho kugenda neza, hakaba hateganijwe ibikorwa bigamije kunagura abakirisitu no kurushaho gushabukira kwigorora n’Imana hifashishijwe Ijambo ryayo n’isengesho.
Bityo hakaba haremejwe ibikorwa bizaranga uyu mwaka muri Paruwasi ya Byumba:
1.Abakristu b’ingeri zose bazahabwa ibiganiro bivuga amateka n’ubuzima bwa Paruwasi ya Byumba na yubile yayo.
2.Hazitabwa cyane ku muryango, dushishikariza umugabo n’umugore bashyingiwe gikristu kwitabira ihuriro ry’ingo kuko byagaragaye ko ari urubuga ruzima rufasha ingo kurushaho gusugira no gusagamba.
3.Gukomeza gushimangira ivugabutumwa ry’abana (enfance missionnaire), urubyiruko, gufasha ababana badashyingiwe bagasubira mu murongo vuba; abageni ba Kristu ; kugandura ingo zaguye,...
4.Gufasha abakristu mu kurushaho gusoma, gusobanukirwa n’Ijambo ry’Imana binyuze mu Ishuri TUMENYE BIBILIYA rizashingwa na Paruwasi ya Byumba.
5.Mu kuvugurura ubwigisha bw’abifuza amasakramentu y’ibanze, buri Santrali yatoranije abakateshisti b’abakoranabushake mu miryango remezo no mu nama z’imirenge. Bazafasha mu kwigisha no gutegura amasakramentu cyane cyane ku banyeshuri n’abigishwa. Ubu abo bakateshisti bagera kuri 315. Amahugurwa yabo kuri Bibiliya, Iyobokamana na Liturgiya yaratangiye kandi azakomeza.
6. Muri uyu mwaka hazabarurwa abakristu bazizihiza Yubile hamwe na Paruwasi. Ni ukuvuga abagejeje cyangwa abazaba bujuje imyaka 75 ya Batisimu, Ugukomezwa, Ugushyingirwa ndetse n’abihayimana. Hazabarurwa kandi n’abazizihiza Yubile y’imyaka 25 na 50 tuzabatanya na bo muri ibyo byishimo. Iki gikorwa kikazakorerwa muri buri muryango remezo, hakazifashishwa n’ibitabo byandikwamo abakirisitu muri Paruwasi.
7. Hari gahunda yo kwagura za Kiliziya abakirisitu muri za Santrali basengeramo, cyane cyane Shangasha, Rumuli na Kigogo.
8.Hateganijwe ingendo nyobokamana ku buryo bukurikira:
9. Hazatangwa amasakaramentu y’ibanze n’Isakaramentu ry’Ubusaseridoti:
- Umunsi mukuru wa Paruwasi
- Umunsi mukuru w’Umutima utagira inenge wa Bikiramaliya
- Guhuza Abapadiri, Abihayimana n’imiryango yabo
- Ugukomezwa ku bantu basezeranye ari bakuru batarahawe iyo Sakaramentu.
- Ugukomezwa kw’Abanyeshuri b’Amashuri Yisumbuye.
Hateganyijwe ko umwaka wa Yubile uzasozwa kuwa 28 Ukwakira 1012 ukazatangizwa na Noveni izafasha abakirisitu gufata ingamba zo gutangira ikindi cyiciro cya Yubile.
Yubile yatangijwe ku mugaragaro
Ku cyumweru tariki ya 30 Ukwakira 2011 Yubile yatangijwe ku mugaragaro na Nyiricyubahiro Musenyeri Sereviliyani NZAKAMWITA, Umushumba wa Diyosezi yacu ya Byumba, mu Misa ya 08h00.Uyu muhango waranzwe no gucanira abakristu urumuri rwa Yubile ruzabaherekeza uyu mwaka wose dutangiye.
Mu ijambo rye Padiri Materne HABUMUREMYI umuyobozi wa Paruwasi Katedarali ya Byumba, yifurije Nyiricyubahiro Musenyeri Umushumba wa Diyosezi ya Byumba, Abakristu, Abavandimwe n’Inshuti za Paruwasi ya Byumba ineza n’amahoro bikomoka ku Mana, umubyeyi wacu. Abamenyesha ko Paruwasi yacu ya Byumba, itangiye umwaka wa Yubile y’imyaka 75 imaze ishinzwe. Yabagejejeho amateka magufi ya Paruwasi igeze mu zabukuru!Ariko amaraso yayo akaba ay’ubusore kuko ihora yibaruka abakristu bashya.
Yavuze ko umwaka wa Yubile y’imyaka 75 dutangiye ari igihe cyiza duhawe cyo gusubiza amaso inyuma, tukareba iyo tuvuye, aho tugeze n’aho tugana. Ni igihe cyiza cyo gushimira Imana kubera ibyiza twagezeho; ni n’igihe cyo kugarukira Imana buri wese ku giti cye ndetse nanone nk’umuryango wose w’abakristu, ni igihe cyo gusaba imbabazi kubera ibyaha byacu.
Yashishikarije Abakirisitu, muri uyu mwaka kuzayoborwa cyane ndetse kurushaho n’Ijambo ry’Imana.Yanaboneyeho kubamenyesha Insanganyamatsiko y’uyu mwaka: “Ijambo rya Kristu niribaturemo, risagambe rwose”(Kol 3,16). Ngiyo intego nyamukuru izadufasha muri uyu mwaka.Yanasabye kandi ko buri rugo muzigize iyi Paruwasi, yatunga Bibiliya Ntagatifu; abakristu bakarushaho gusoma Ijambo ry’Imana kandi rigahindura imibereho yabo.Bityo asoza asaba Imana kugira ngo Uyu mwaka wa yubile uzatubyarire ubukristu kurushaho.
Nyiricyubahiro Musenyeri Sereviliyani NZAKAMWITA, Umushumba wa Diyosezi yacu ya Byumba mu nyigisho nziza yatanze, yashishikarije Abakirisitu kugarukira Imana, kwicisha bugufi ndetse abamenyesha ko igihe cya yuubile ari igihe cyo:
Yasabye abakirisitu kurushaho guhurira mu Isengesho mu ngo, mu miryango y’abasenga, mu miryango remezo ndetse na Misa Nyagatifu. kwitabira ingendo nyobokamana.
Yongeye kwibutsa ko abakirisitu badakwiriye kuba ba nyamwigendaho, ahubwo ko Imana yabaremeye kureberera bagenzi babo, ibyo bigakorwa mu bwiyoroshye nk’uko Yezu yabitoje intumwa ze. Yasabye ko iyi yubile yatuma abakirisitu barushaho kuzamura Paruwasi kandi ikimenyetso cy’urumuri bahisemo kizarusheho:
- Kumurikira abandi mu nzira igana Imana, abavandimwe n’amajyambere
- Kwirukana umwijima kuko Urumuri rutihishira kandi aho rugeze umwijima urahunga
- Kurangwa n’ubumuntu ndetse no guharanira kubaka igihugu.
Mu kurangiza ubu butumwa buri Mukirisitu yahawe urumuri rugomba kumurikira intambwe ze kandi agomba kugeza ku bandi.
Mu gihe turi kwitegura iyi Yubile, amakuru agendanye na Paruwasi azakusanyirizwa mu gatabo, bityo hakaba harashyizweho itsinda ry’abashinzwe kugategura. Hazategurwa kandi inyigisho zigamije gukangura Abakirisitu hakurikijwe ingingo izaba igezweho.
Byateguwe na NTIHABOSE Donatien
Umukirisitu wa Paruwasi ya Byumba
Umukorerabushake wa Radiyo Mariya Rwanda
Muri Diyosezi ya Byumba.


text:
Uko wakoresha ibitunguru mu kurinda umusatsi gupfuka
Abantu bamwe baba abadefriza ndetse n’abatadefriza bajya bagira ibibazo by’uko umusatsi wabo upfuka ugasanga yari nabagira uruhara umusatsi warashizeho burundu. Akenshi bikunze kuba ku bakuze ariko hari nubwo usanga n’abato nabo bibabaho.
Mu gihe rero ufite iki kibazo dore uko wabyivura ukoresheje igitunguru
- • Fata ibitunguru 1 by’umutuku ubikate duto ubundi ubisye. Udafite blender ushobora kubirapa
- • Kamuramo umutobe wabyo uwuvange n’ikiyiko cy’ubuki bw’umwimirere
- • Bisiye mu musatsi hose uhamasa ugeze ku mutwe neza
- Mesamo n’amazi n’isabune bisanzwe nyuma y’iminota 20 Jya ubikora byibura kabiri mu cyumweru uzagenda ubona impinduka.
Gracieuse Uwadata


text:
Benjah umwe mu bari bagize itsinda TBB itarasenyuka yagarukanye ingamba nshya muri muzika awukora ku giti cye ndetse mu mpinduka yakoze harimo no kongera izina Jerry B nkizina rishya azajya akoresha ku rubyiniro.
Benjah Jerry B watangiye umuziki akora injyana ya rap gusa aho aje kwifatanya na bagenzi be Tino na Bobo byaje kuba ngombwa ko akora injyana ya Afrobeat ngo abashe guhuza na bagenzi be gusa kuri ubu akaba yiteguye kugaruka mu isura yahozemo cyera ndetse avuga ko ashoboye cyane kurusha iyo yakoraga ya Afrobeat.
Benjah akaba yarahisemo kongera izina Jerry B mu rwego rwo guha icyubahiro se umubyara witwa Jerremiah.
Mu kiganiro Ingufu.com yagiranye na Benjah Jerry B yagize ati : “Ngarukanye ingamba shya nkumuraperi ukora injyana ya afro HipHop.. Akeshi Muri group Ntago bamfataga nkumuraperi kubera gukora afrobeat cyane za group. Ariko Ubu kuri Album yanjye mfiteho réal HipHop ndetse na afro HipHop”
Bimwe mu byo uyu muhanzi atazibagirwa ubwo we na bagenzi be bari bagize TBB babaga bari hamwe harimo urwenya rwa bagenzi be by’umwihariko Tino n’urwenya rwe rwinshi yagiraga naho kubigendanye n’ubuhanzi ntacyo yigeze ahungabanwaho kuko mu busanzwe indirimbo aziyandikira cyangwa akabifashwamo na Producer we usanzwe umufasha.
Itsinda TBB ryari rigizwe na Tino, Bobo na Benjah mu mazo yabo ya mbere bagikorana ingufu nyinshi
Imwe mu yindi mishinga afite imbere harimo kuba ari gutegura umuzingo we wa mbere yise “I Have a Dream” abifashijwemo n’itsinda rimufasha mu bikorwa bye bya muzika ndetse ko mu minsi ya vuba akaba agiye gushyira hanze indirimbo afatanyijemo n’umuhanzi Davis D yitwa ‘BabyMama’
Basha kumva no gutunga "Uteye Neza" indirimbo ya mbere ya Benjah Jerry B ku giti cye
Erick M. RUZINDANA/INGUFU.COM
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->


text:
Nta sengesho na rimwe ritagira umumaro: St. Augustine
Yanditswe na Ntirushwa Anaclet July 28, 2017
Rimwe na rimwe twibwira n’abana ngo amasengesho ntakora nyamara oya,icyo gihe twaba twiregagije ko natwe hari byinshi bitari byiza tugwamo,niyo mpamvu dusenga amasengesho yacu akazitirwa n’ibyaha byacu bya kera tutigeze […]
Rimwe na rimwe twibwira n’abana ngo amasengesho ntakora nyamara oya,icyo gihe twaba twiregagije ko natwe hari byinshi bitari byiza tugwamo,niyo mpamvu dusenga amasengesho yacu akazitirwa n’ibyaha byacu bya kera tutigeze twihana.
Nk’abantu bakuru rero dukwiriye gusenga hanyuma tugategereza,tukareka kwibaza ngo ese Imana yaba itwumva cyangwa se yaba itwitaho?
Buriya Imana iba ibizi kandi ifite icyo yitegura gukora nk’uko tubisanga muri (Mt 6:7–8),havuga ngo ntimukabe nk’abatizera ahubwo so wanyu wo mu ijuru azi ibyo mukeneye mbere y’uko mubimusaba.
Ntimukiganyire ahubwo musenge nk’uko Yesu yagenzaga muvuga muti :”Data wa twese uri mu ijuru izina ryawe ryubahwe,ubwami bwawe buze”,nta kabuza ibyo musaba bizasubizwa kuko iri mu ijuru irumva kandi irasubiza.
Twabibutsa ko ubu ari ubutumwa bwa St. Augustine dukesha urubuga rwa https://aleteia.org/2017/07/27/why-pray-when-praying-doesnt-work/
Anaclet @ibyiringiro.rw


text:
Ubusanzwe bimenyerewe ko mu muco nyarwanda nta mukobwa ufata iya mbere ngo asabe umuhungu urukundo. Mu muco Nyarwanda umukobwa agomba gutegereza umuhungu akaba ariwe ufata iya mbere akamusaba urukundo.
Umukobwa niyo yaba yakunze umuhungu ate, We agomba kwiyumanganya agategereza ko umuhungu ariwe uzatera intambwe akamusaba urukundo. Aha akenshi ubona umukobwa hari ibimenyetso runaka byagaragarira nyir’ubwite, cyangwa n’abandi bose ko umukobwa yaba akunda uwo muhungu. Ariko akaba atatinyuka ngo amwegere abimubwire.
Nyuma yo kuganira n’urubyiruko rw’abahungu n’abakobwa, batanze ibitekerezo byinshi bitandukanye. Nyuma nzakuganiriza n’abantu bakuze nabo bampa ibyabo bitekerezo.
Abantu bakuze twaganiriye bambwiraga rwose ko kizira ndetse kikanaziririzwa mu muco nyarwanda ko umwari yatinyuka, akaba ari we ufata iya mbere ngo arasaba umuhungu urukundo. Abenshi mu bakecuru bo banavugaga ko byaba ari ubukunguzi, ko umukobwa yatinyuka kuba ari we usaba umuhungu urukundo.
Abasaza nabo bati” Ese ubwo bageze murugo uwaba umugabo yaba nde hagati yabo bombi? “ Ati reka da umukobwa wagusabye urukundo ubwo munageze murugo waba inganzwa, kuko ijambo ryaba n’ubundi ari iry’umugore.
Abahungu twaganiriye nabo bari bafite ibitekerezo bitandukanye; bamwe bati umukobwa wankunda agatinyuka akabimbwira nukuri njye nahita mukunda cyane. Abandi bati wapi; umukobwa ansabye urukundo nagira ubwoba nkakeka ko hari ikindi anshakaho bitari urukundo. Abandi bati “uwo mukobwa yaba azi ubwenge ahubwo yazanubaka”.
Mu byukuri njye numva bishoboka cyane ko umukobwa nawe yakunda umuhungu akanabimubwira .
Urukundo ubundi rushobora guhera mu muntu umwe noneho uwo rwahereye ho akaba ariwe urusangiza mugenzi we. Uko iminsi igenda ishira, urukundo rwabo rwagenda rukomera . Rero ntaho numva ihame ry’uko mu muhungu ariho urukundo rugomba gutangirira iteka. Cyangwa ngo rwahera mu mukobwa agashinyiriza ngo ntiyemerewe gusaba umuhungu urukundo!.
Ese ubwo uwo mukobwa akunze uwo muhungu akicecekera, uwo muhungu noneho yakunda akikundira undi mukobwa akaba ari nawe abibwira , uwo mukobwa koko ntiyahora yicuza icyamuteye kutabwira uwo muhungu ko amukunda? Kandi nyamara ugasanga iyo amusangiza mbere ko amukunda barikugirana ibihe runaka noneho uwo muhungu nawe akamukunda akagira ibyo byishimo byo kubana n’uwo yakunze.
Ubundi njye nemera ko urukundo rugira imbaraga nyinshi. Kandi no kuruhisha kenshi ntibyoroha. Kubw’izo mpamvu rero bituma rugutamaza n’ubundi umuhungu ukunda akajya abibona ko umukunda kandi utarafashe umwanya ngo ubimubwire .
Numva njye ku giti cyanjye kuba twemera ko umukobwa ari ikiremwa gishobora gukunda, numva no gufata iya mbere yakunze umuhungu akaba yabimubwira ntacyo byaba byangije.
Kandi mpamya ko umukobwa ariwe usabye umuhungu urukundo, urwo rukundo aba ari nyakuri koko kuko nta kindi aba amushakaho